title: Liverpool F.C.

text: Toka mwaka 1964 timu ilibadili mavazi ya fulana nyekundu na bukta nyeupe na zote kuwa nyekundu ikiwa nyumbani na mavazi hayo kutumika mpaka sasa. Na kauli mbiu ya timu ni "You'll Never Walk Alone".


title: Shilole

text: Zuwena Yusuph Mohammed (anayejulikana kwa jina lake la kisanii kama Shilole au "Shishi Baby" na Shishi Trump; amezaliwa 20 Disemba 1987) ni msanii wa maigizo na muziki wa kizazi kipya kutoka nchini Tanzania.


title: Shilole

text: Alianza kupata umaarufu baada ya kucheza filamu ya "Fair Decision" (2010) ambayo ndani kacheza na Vincent Kigosi (Ray), Irene Uwoya, Mwanaidi Suka, Blandina Chagula, Jennifer Kyaka na Jacob Stephen (JB). Filamu zingine ni pamoja na Don’t Play, Chungu ya Nafsi, Curse of Marriage, Zawadi ya Birthday na Talaka Yangu. Mbali ya muziki na uigizaji Shilole vilevile ni mjasiriamali anayejishughulisha na biashara ndogondogo na za mama ntilie. Jambo ambalo sio rahisi kwa wasanii wengi wa maigizo wa Tanzania. Mgahawa wake unaitwa "Trump Food".


title: Shilole

text: Shilole hakukaa muda mrefu sana katika uwanja wa maigizo kabla kuhamia mazima katika tasnia ya muziki wa Bongo Flava na kutoa vibao kama vile Lawama (2013), Dume Dada (2013), Paka la Bar (2013) ambazo zote zilikuwa katika muundo wa mduara. Kabla kubadili muziki wa aina hiyo na kufanya bongo flava kamili kwa kutoa kibao kama vile Nakomaa na Jiji (2014) wimbo ambao baadaye biti yake ilikuja-kutumiwa na Queen Darleen katika wimbo wake wa "Wanatetemeka", Chuna Buzi (2014), Namchuka (2015), Malele (2015), Nyang’anyang’a (2016), Say My Name (2016), Hatutoi Kiki (2016) ambayo remix yake ilitoka Aprili 2017 akishirikiana na Iyo - na Kigori (2017).


title: Shilole

text: Shilole ndiye msanii wa kwanza wa kike wa muziki wa kizazi kipya kupata wafuasi wengi zaidi ya milioni moja katika akaunti yake ya Instagram - kabla kuja kushika nafasi ya nne baada ya wasanii wengine kama akina Wema Sepetu ambao wameonekana kushikilia taji hilo kwa muda mrefu. Vilevile Shilole ni msanii pekee wa Bongo Flava na filamu kutoka Tanzania, amabye haioni aibu wala hajisikii vibaya kutojua kwake Kiingereza. Amekuwa mwepesi sana kutaka kujua Kiingereza na wala haoni aibu juu ya suala hilo. Vicheko na kebehi zote hazijawahi kumshughulisha kabisa.


title: Shilole

text: Kimaisha, Shilole na Diamond Platnumz ni wasanii ambao wanapenda sana au hawaoni tabu kuweka maisha yao halisi hadharani ukilinganisha na wasanii wengine. Shilole amepitia maisha ya dhiki mno, hadi kufikia hapa si kingine bali juhudi binafsi. Ni miongoni mwa wasanii waliolewa katika umri mdogo, kuyapita mazima madhila ya dunia hadi kuwa msanii mkubwa. Mwingi wa masikhara, asiyendekeza kununa ovyo.


title: Shilole

text: Shilole alizaliwa tarehe 20 Disemba wilayani Igunga, Tabora Tanzania mnamo 1987. Amelelewa na mama tu ambaye alifariki akiwa angali mdogo. Kwa sababu hiyo, Shilole alilazimika kufanya kazi mbalimbali kwa bidii ili ayashinde magumu ya maisha. Maisha ya Shilole ni ya kipekee sana tofauti na wasanii wengi wa Tanzania.


title: Shilole

text: Alisoma shule ya msingi Igunga mpaka darasa la saba na alifaulu kwenda Igunga sekondari ingawaje aliishia kidato cha pili baada ya kubakwa na kubeba ujauzito akiwa na umri wa miaka 14.


title: Shilole

text: Baada ya kuishia kidato cha pili alianza kujishughulisha na biashara ndogondogo kama za kuuza maji na mikate katika stendi ya Igunga, kipindi hicho akiwa na umri wa miaka 15; pia alikuwa akisambaza mikate katika nyumba za watu.


title: Shilole

text: Baada ya hapo alianza kujitegemea kwa kupanga chumba chake mwenyewe kwa kulipia kodi ya shilingi 3000 kwa mwezi; alifanya hivyo kwa miaka miwili.


title: Shilole

text: Kazi anazofanya sasa ni mwanamuziki na mjasiriamali.


title: Shilole

text: Baadhi ya filamu alizocheza Shilole:Baadhi ya nyimbo za Shilole:


title: Aniene

text: Aniene ni mto wa mkoa wa Lazio nchini Italia ambao ni tawimto la Tiber.


title: Aniene

text: Urefu wake ni km. 99.


title: Palatino

text: Palatino ni kilima maarufu katikati ya Roma, mji mkuu wa Italia.


title: Palatino

text: Roma mwanzo wake ulikuwa kwenye kilima hicho, halafu katika vingine sita vilivyo katikati ya mji wa leo vinavyoitwa: Aventino, Campidoglio, Quirinale, Viminale, Esquilino na Celio.


title: Aventino

text: Aventino ni kilima maarufu katikati ya Roma, mji mkuu wa Italia.


title: Aventino

text: Roma mwanzo wake ulikuwa kwenye kilima hicho na katika vingine sita vilivyo katikati ya mji wa leo vinavyoitwa: Palatino, Campidoglio, Quirinale, Viminale, Esquilino na Celio.


title: Campidoglio

text: Campidoglio ni kilima maarufu katikati ya Roma, mji mkuu wa Italia.


title: Campidoglio

text: Roma mwanzo wake ulikuwa kwenye kilima hicho na katika vingine sita vilivyo katikati ya mji wa leo vinavyoitwa: Palatino, Aventino, Quirinale, Viminale, Esquilino na Celio.


title: Quirinale

text: Quirinale ni kilima maarufu katikati ya Roma, mji mkuu wa Italia.


title: Quirinale

text: Roma mwanzo wake ulikuwa kwenye kilima hicho na katika vingine sita vilivyo katikati ya mji wa leo vinavyoitwa: Palatino, Aventino, Campidoglio, Viminale, Esquilino na Celio.


title: Viminale

text: Viminale ni kilima maarufu katikati ya Roma, mji mkuu wa Italia.


title: Viminale

text: Roma mwanzo wake ulikuwa kwenye kilima hicho na katika vingine sita vilivyo katikati ya mji wa leo vinavyoitwa: Palatino, Aventino, Campidoglio, Quirinale, Esquilino na Celio.


title: Esquilino

text: Esquilino ni kilima maarufu katikati ya Roma, mji mkuu wa Italia.


title: Esquilino

text: Roma mwanzo wake ulikuwa kwenye kilima hicho na katika vingine sita vilivyo katikati ya mji wa leo vinavyoitwa: Palatino, Aventino Campidoglio, Quirinale, Viminale na Celio.


title: Celio

text: Celio ni kilima maarufu katikati ya Roma, mji mkuu wa Italia.


title: Celio

text: Roma mwanzo wake ulikuwa kwenye kilima hicho na katika vingine sita vilivyo katikati ya mji wa leo vinavyoitwa: Palatino, AventinoCampidoglio, Quirinale, Viminale na Esquilino.


title: Historia ya Romania

text: Historia ya Romania inahusu eneo ambalo siku hizi linaunda Jamhuri ya Romania.


title: Historia ya Romania

text: Homo sapiens aliishi katika eneo hilo walau kuanzia miaka 40,000 iliyopita.


title: Historia ya Romania

text: Kabla ya kutekwa na Warumi mwanzoni mwa karne ya 2, walikuwepo makabila ya Wathraki, hasa Wadacha na Wagete.


title: Historia ya Romania

text: Chini ya Dola la Roma kwa miaka 165 kulikuwa na wahamiaji wengi walioingiza lugha ya Kilatini.


title: Historia ya Romania

text: Baadaye nchi ilitekwa na makabila mengine mbalimbali.


title: Historia ya Romania

text: Katika karne za kati kulikuwa na falme ndogo tatu: Wallachia, Moldavia na Transilvania, nazo ziliendelea kuwa na madaraka fulani hata chini ya Dola la Osmani hadi karne ya 18 au 19.


title: Historia ya Romania

text: Romania ilianzishwa mwaka 1859 kwa kuunganisha Moldavia na Wallachia kwenye mto Danube ikapewa jina hilo mwaka 1866, ikajikomboa kutoka dola la Osmani mwaka 1877.


title: Historia ya Romania

text: Kutokana na vita vikuu vya kwanza, Transilvania, Bukovina na Besarabia viliungana na Ufalme wa Romania.


title: Historia ya Romania

text: Katika vita vikuu vya pili, Romania iliunga mkono Ujerumani dhidi ya Muungano wa Kisovieti hadi mwaka 1944.


title: Historia ya Romania

text: Wakomunisti waliteka nchi na baada ya vita kwisha, Romania ilipoteza maeneo mbalimbali na kulazimishwa kujiunga na Mapatano ya Warshawa kama jamhuri ya kisoshalisti.


title: Historia ya Romania

text: Baada ya mapinduzi ya mwaka 1989, Romania ilielekea demokrasia na uchumi wa soko huria.


title: Historia ya Romania

text: Baada ya kujiunga na Umoja wa Ulaya mwaka 2007, Romania imeanza kustawi na kwa sasa inaongoza pamoja na Malta zikiwa na ongezeko la 5% kwa mwaka.


title: Bikira Maria wa Lurdi

text: Bikira Maria wa Lurdi (kwa Kifaransa: Notre Dame de Lourdes au Notre-Dame-de-Lourdes; kwa Kiingereza "Our Lady of Lourdes") ni jina mojawapo la Bikira Maria lililotokana na njozi maarufu za mwaka 1858 alizozisimulia Bernadeta Soubirous, msichana wa Lourdes, Ufaransa.


title: Bikira Maria wa Lurdi

text: Njozi hizo zilithibitishwa na Kanisa Katoliki kuwa za kuaminika, hata ikaanzishwa kumbukumbu yake katika liturujia kila tarehe 11 Februari, ilipotokea njozi ya kwanza.


title: Historia ya Wasangu

text: Historia ya Wasangu inahusu kabila hilo la watu ambao wametokana na jamii za Wahehe, Wasafwa, Wabena, Wanyakyusa na kidogo jamii ya Wangoni.


title: Historia ya Wasangu

text: Jamii zote hizo, isipokuwa Wangoni, ni jirani za Wasangu, ambao kwa jumla walijulikana sana katika nyanda za juu za Kusini katika karne ya 18 na karne ya 19 na walikuwa na nguvu nyingi sana katika utawala na vita.


title: Historia ya Wasangu

text: Hawa watu walikuwa wanaishi sehemu ya llamba iliyo karibu maili 60 Kaskazini ya Utengule kabla ya kuja Waarabu na Wajerumani, na kila mahali walipofanya maskani yao walipaita "Utengule", mahali pa amani.


title: Historia ya Wasangu

text: Waarabu walipokuwa wanaingia katika nchi ya Usangu waliingia kufanya biashara. Hawa Waarabu walikuwa wanauza nguo, magobole, baruti na shanga. Kutoka kwa Wasangu, Waarabu walipata meno ya tembo. Hapo awali mbuga zote za Usangu zilikuwa na wanyama wa kila aina na ndovu walienea kila mahali katika mbuga hizi za Usangu, kwa hiyo ilikuwa rahisi sana kwa Wasangu kuwaua tembo na kupata meno yao ili wayauze kwa Waarabu.


title: Historia ya Wasangu

text: Biashara nyingine kubwa ambayo ilikuwa inafanywa na Waarabu katika mbuga hizi za Usangu ilikuwa biashara ya utumwa. Wasangu walikuwa ni watu ambao walijua namna ya kupigana vita sawasawa na kwa kuwa walikuwa na chifu wao mmoja tu ilikuwa rahisi kwao kuungana pamoja na kufanya jeshi moja kali na lenye nguvu sana kuliko jamii zingine walizopakana nazo ambazo zilikuwa hazina utawala mmoja kama vile Wanyakyusa, Wasafwa na kadhalika. Lakini Wahehe na Wakimbu walikuwa na utawala mmoja sawa kama Wasangu walivyokuwa.


title: Historia ya Wasangu

text: Kwa kuwa utawala wa Wasangu ulikuwa na nguvu na umoja mkubwa, waliweza kupigana vita kwa nguvu moja na jamii zingine zilizokuwa jirani nao. Chifu Merere, ambaye ndiye aliyekuwa mtawala wa Wasangu, alikuwa mtawala shupavu na mpenda raia wake. Kwa kuwa alikuwa anapata silaha bora toka kwa Waarabu alipowauzia meno ya tembo, aliweza kuwashinda maadui zake bila taabu kubwa na mateka waliuzwa kwa Waarabu wafanya biashara ya utumwa.


title: Historia ya Wasangu

text: Hasa Merere aliwauza utumwani watoto wa Kisafwa na Kihehe ambao aliwateka wakati wa vita. Uwezo wake Merere katika kupigana na jirani zake ulisaidiwa sana na ushauri aliokuwa anaupata toka kwa wazee wa Kisangu na pia toka Mbaluchi ambaye alikwenda Usangu na kuwa Mshauri Mkuu wa Vita wa Chifu Merere I ambaye yaaminiwaaliingia nchi ya Usangu kati yamwaka1878 na mwaka1880. Mbaluchi (Mburushi) huyu aliitwa Jemadari ambaye kufika kwake Utengule/Usangu kulisababisha Wabaluchi wengine kuja Usangu na kuanza shughuli za kilimo cha mpunga (angalia chini ya kilimo hapa chini). Wasangu wenyewe wanasimulia kuwa Waarabu walianza kuingia nchi ya Usangu wakati wa utawala wa Chifu Njali aliyewazaa akina Merere.


title: Historia ya Wasangu

text: siri na kupita huko. Si njia ya kutoka pwani tu iliyohatarishwa na Wasangu ball hata njia ya kuelekea nchi ya Wabemba kuelekea Zambia ilitiwa msukosuko.


title: Historia ya Wasangu

text: Mara kwa mara Wasangu waliuteka utawala wa Kiwele uliokuwa sehemu ya kati ya Ukimbu ambao ulikuwa njiani Kusini ya Tabora. Mara baada ya Chifu Kilanga kutawala katika nchi ya Ubungu, Wasangu walimshambulia katika mwaka wa 1856 — 1857 wakimsaidia ndugu yake Kafwimbi, na ingawa Wasangu walishindwa, Kafwimbi alitorokea nchi ya Usangu tena. Kati ya mwaka 1859 wakati Bwana Burton alipoondoka Afrika ya Mashariki na mwaka 1866 Tippu Tip alipotembelea reli ya Usangu chifu Muigumba akafariki wakati akipigana na Wahehe.


title: Historia ya Wasangu

text: Binini, ndugu ya Mihwela alikuwa amejifunza sana maarifa ya kupigana vita, na kwa kuwa alikuwa na ari kubwa ya kutaka kutawala Uhehe nzima. Wakati fulani karibu ya miaka ya 1860 alifanya vita na Wasangu na alifanikiwa kuviteka vijiji vingi sana na kuwateka wanawake na mifugo yao. Binini mwenyewe alimwua kiongozi wao Muigumba na akachukua jina lake na kujiita yeye mwenyewe Munyigumba kama ukumbusho wa ushindi wa kuwatawala Wahehe wote. Huyu Binini (Munyigumba) ndiye aliyekuwa baba wa chifu Mkwawa na ndiye chifu mkuu wa kwanza wa Wahehe wote.


title: Historia ya Wasangu

text: Baada ya kifo cha Muigumba vita vikali sana vya urithi wa utawala vikatokea na mjukuu wake Muigumba kwa jina Merere Towelamahamba akatokea kuwa mshindi na akawaua jamaa zake wengi sana ambao alishindana nao katika kurithi utawala. Ugomvi wa urithi wa utawala uliwadhoofisha sana Wasangu katika kupigana vita na majirani zao.


title: Historia ya Wasangu

text: Kati ya mwaka wa 1866 na mwaka wa 1872 Wasangu wakatokea jamii yenye nguvu sana chini ya chifu Merere wa kwanza kuliko hapo awali, na wakawashambulia majirani zao na kuziteka nchi zao zote hasa upande wa Mashariki Kusini na upande wa katikati wa nchi ya Wakimbu. Wakati huu Wasangu walikuwa wamefikia kilele cha nguvu zao na hakuna jamii nyingine yoyote iliyoweza kuikabili jamii ya Kisangu katika pande hizo za Tanzania.


title: Historia ya Wasangu

text: Katika mwaka wa 1867 Bwana Livingstone aliambiwa na Waarabu katika nchi ya Ubungu kwamba Wasangu walikuwa ni wapole kwa wageni wowote, na kwamba Merere mara nyingi alifanya mashambulizi kwa machifu wa jirani ili ateke mifugo na watumwa na kuwauza kwa wafanya biashara wa Kiarabu. Katika mwezi wa Agosti Bwana Livingstone alisikia habari nyingi zaidi za kupendeza kuhusu chifu Merere na alichelea kuwa huenda akaharibiwa na Waarabu.


title: Historia ya Wasangu

text: Walakini katika mwaka wa 1871 habari zikafika Mayema kwamba Merere kisha kosana na Waarabu akiwatuhumu kwamba walikuwa wanafanya njama ya kumshambulia ili Goambari, mmojawapo wa Wajukuu wa Muigumba aweze kutawala. Kwa ajili ya sababu hii Merere akawashambulia Waarabu na marafiki zao wote.


title: Historia ya Wasangu

text: Akamwua Mwarabu mmoja akawanyang'anya Waarabu wengine mali yote waliyokuwa nayo.


title: Historia ya Wasangu

text: Wakati huu Amrani Masudi akajitokeza kwenye uwanja wa vita. Amrani alikuwa Mwaarabu toka Zanzibar wakati Zanzibar ilipotawaliwa na Waarabu.


title: Historia ya Wasangu

text: Tanzania Bara ilikuwa inatawaliwa na machifu mbalimbali wa jamii mbali mbali na Waarabu waliokuwa wakiishi Tanzania Bara walikuwa wafanya biashara tu sio watawala. Kwa jinsi hii Amrani hakupendelea utaratibu huu, kwa hiyo akaamua kuwafanyia vita machifu wote wa Tanzania Bara na kuwafanya watu wote wawe chini yake ili baadaye waweze kumletea meno ya tembo bila ya kuyalipia chochote.


title: Historia ya Wasangu

text: Wakati Amrani Masudi alipofika Tabora akaambiwa kuwa kuna machifu wawili wenye nguvu sana ambao walihatarisha misafara yote ya biashara ya Waarabu na kuwatoza kodi kubwa kabla ya kuwaruhusu kupita katika nchi zao. Machifu wenyewe ni Nyungu-ya-Mawe wa Kiwele katika nchi ya Ukimbu na Merere wa Usangu. Lakini chifu wa hatari kabisa na mwenye nguvu zaidi kuliko mwenzake alikuwa Merere.


title: Historia ya Wasangu

text: Baada ya kupata habari hizo, Amrani akalichukuwa jeshi lake na akaomba kuongezewa askari toka kwa machifu waliomwogopa kupigana naye ili aende na jeshi kubwa la kuweza kumshambulia Merere vilivyo. Alipoondoka Tabora, alipita Ngulu, Unyangwila, Itumba, Kipembawe na Igunda mpaka akafika Usangu. Maluteni wake walipita Ukonongo, Isamba, Wikangulu, Ubungu na Uguruke. Wengine walipitia Ugogo. Kila chifu wa sehemu za Magharibi na kati na Kusini ya Tanzania alitoa kwa Amrani askari wa kumsaidia katika vita kati yake na Wasangu. Lakini Nyungu-ya-Mawe hakutoa hata askari mmoja wa kumpa Bwana Amrani.


title: Historia ya Wasangu

text: Wasafwa kutoka sehemu za Ukinga ni kwamba nchi ya Ukinga imeinuka sana na mwinuko huu huwagawanya watu kuwa katika pande mbili zilizo tofauti ya hali ya Kijiografia, hata baadaye watu ambao pengine asili yao ni moja kuwa katika jamii mbili zilizo tofauti kabisa, ambazo lugha zao zatofautiana.


title: Historia ya Wasangu

text: Mambo yanapotokea hivi, basi kutoelewana kwaweza kutokea na kuchukiana pia kukatokea. Ngazi hii ikifikiwa basi kundi lisilotaka ugomvi huhamia mahali pengine ambapo kuna usalama zaidi na hali hii yawezekana kabisa iliwapata Wasafwa na kuamua kuhamia sehemu za Mbeya ambako maskani yao ya kudumu yalifanyika. Jamii ya Wasafwa yagawanyika katika jamii hizi kubwa:


title: Historia ya Wasangu

text: (i) Wasongwe ambao huishi sehemu za mto Songwe;


title: Historia ya Wasangu

text: (ii) Wamalila ambao wanaishi katika milima ya Umalila.


title: Historia ya Wasangu

text: (iii) Wamporoto ambao huishi kwenye milima ya Mporoto.


title: Historia ya Wasangu

text: (iv) Wambwila ambao huishi kati ya Wasongwe na Wasangu.


title: Historia ya Wasangu

text: (v) Waguluhaambao huishi sehemu za lleya.


title: Javi martinez

text: Javier "Javi" Martínez Aginaga (alizaliwa 2 Septemba 1988) ni mshambuliaji wa Hispania ambaye anacheza Ligi ya Ujerumani katika klabu ya FC Bayern Munich kama kiungo mkabaji.


title: Javi martinez

text: Alianzia kucheza klabu ya Athletic Bilbao mwaka 2006, kabla ya kjulikana kwake 18, haraka kufunga mwenyewe kama mwanzo na kwenda kuonekana katika 251 michezo rasmi juu ya msimu wa sita La Liga,bada kufunga mabao 26.


title: Javi martinez

text: Mwaka 2012, alijiunga na Bayern Munich. Uhispania wa kimataifa tangu 2010, Martínez alikuwa mjumbe wa wajeshi ambao alishinda Kombe la Dunia 2010 na Euro 2012, na pia alicheza katika Kombe la Dunia la 2014.


title: Julius Lothar Meyer

text: Julius Lothar Meyer (kwa kuwa hakutumia jina lake la kwanza, alijulikana katika maisha yake kama Lothar Meyer tu; Varel, Ujerumani, 19 Agosti 1830; 1895) alikuwa mwanasayansi wa kemia na mmoja wa waanzilishi katika kuendeleza meza ya mara kwa mara ya vipengele vya kemikali. Dmitri Mendeleev na Meyer wote walifanya kazi na Robert Bunsen.


title: Julius Lothar Meyer

text: Lothar Meyer alikuwa mtoto wa Friedrich August Meyer, mwanafizikia, na Anna Biermann.


title: Julius Lothar Meyer

text: Lothan Meyer alisomea mambo ya dawa katika chuo kikuu cha Zurich mwaka 1851 chini ya Carl Ludwig, ambayo imemfanya atumie mawazo yake kwa kemia ya kisaikolojia.


title: Julius Lothar Meyer

text: Miaka miwili baadaye, alisoma Chuo Kikuu cha Würzburg, ambako alisoma patholojia, kama mwanafunzi wa Rudolf Virchow. Baada ya kuhitimu kama Daktari wa dawa mwaka 1854, alikwenda Chuo Kikuu cha Heidelberg, ambapo Robert Bunsen alikuwa mwenyekiti wa kemia.


title: Julius Lothar Meyer

text: Mwaka 1872, Meyer ndiye wa kwanza kupendekeza kuwa atomi sita za kaboni katika pete ya benzini, ambazo ziliunganishwa na kifungo kimoja tu.


title: Julius Lothar Meyer

text: Wakati wa vita vya Ufaransa na Ujerumani, Polytechnic ilitumika kama hospitali, na Meyer alichukua jukumu kubwa katika utunzaji wa waliojeruhiwa.


title: Julius Lothar Meyer

text: Mnamo mwaka wa 1876, Meyer akawa Profesa wa Kemia katika Chuo Kikuu cha Tübingen, ambako alihudumu hadi kufa kwake mwaka 1895 akiwa na umri wa miaka 65.


title: Mgonjwa

text: Mgonjwa ni mtu aliyeingiliwa na maradhi.


title: Mgonjwa

text: Mgonjwa anapoumwa huonesha dalili mbalimbali za wazi, kwa mfano mgonjwa wa kichwa hushika kichwa. Kuna pia dalili nyingine za ndani ambazo ni muhimu zaidi kwa sababu zinadokeza chanzo cha ugonjwa ambacho ni muhimu kuwahi kupambana nacho.


title: Mgonjwa

text: Mgonjwa huteseka pale ambapo anapoumwa halafu hapewi huduma ya kwanza au hata kumwahisha hospitali. Ni muhimu kuzingatia kwamba kila mtu ana haki ya kuishi, tena vizuri, hivyo ana haki ya kutibiwa.


title: Mgonjwa

text: Pamoja na hayo, utu unadai kumpatia mgonjwa mahitaji yake mengine kwa mwili (chakula n.k.) na kwa nafsi (k.mf. pendo na faraja).


title: Mgonjwa

text: Dini mbalimbali zinaelekeza namna ya kumhudumia hadi mwisho. Kwa mfano Wakristo wa madhehebu mbalimbali wanamuombea na kumpatia sakramenti, zikiwemo kitubio, mpako wa wagonjwa na ekaristi.


title: Mgonjwa

text: Baadhi ya maradhi husababishwa na virusi na bakteria.


title: Mgonjwa

text: Kuna njia mbalimbali za maambukizi ambazo ni:


title: Kasam Paida Karne Wale Ki

text: Kasam Paida Karne Wale Kini filamu iliyotoka mwaka 1984 ya lugha ya [[Kihindi]. Filamu imetayarishwa na kuongozwa na [[Babbar Subhash]]. Ndani yake anakuja [[Mithun Chakraborty]], [[Smita Patil]], [[Salma Agha]], [[Karan Razdan]], [[Geeta Siddharth]] na [[Amrish Puri]].


title: Kasam Paida Karne Wale Ki

text: "Kasam Paida Karne Wale Ki" ni hadithi inayomhusu Satish Kumar ([[Mithun Chakraborty]]). Baada ya kifo cha baba yake, Satish anabaki kuwa mrithi pekee wa shamba kubwa kabisa. Kwa vile ana miaka mitano tu, anaruhusiwa kurithi mazima hadi afikapo miaka 20. Shamba hilo lipo chini ya uangalizi wa babake mkubwa, Udaybhan Singh ([[Amrish Puri]]), ambaye anamtisha kupindukia mtoto wa kakake kiasi kwamba anaogopa hata kivuli cha babake mkubwa.


title: Kasam Paida Karne Wale Ki

text: Miaka inaenda. Satish anautwaa ukubwa, kamwoa Aarti ([[Smita Patil]]), huku bado anaishi maisha ya kumuogopa babake mkubwa. Baada ya usiku mmoja wa furaha, Satish anagundua ya kwamba Aarti alikubali kuolewa nae ili aweze kumwibia fedha taslimu na mikufu ya dhahabu. Anavurugwa. Uday anamtaka Aarti aondoke, halafu Satish anamfuata. Aarti anamwomba msamaha, anamsamehe. Hata hivyo, Udaybhan anampiga kisu cha tumbo hadi kufa na kwenda kuandikisha polisi kama jamaa amaejinyonga. Aarti anaapa kulipiza kisasi kupitia mtoto wake aliyetumboni. Miaka inaenda, Aarti na mtoto wake wa kiume, Avinash (Mithun Chakraborty), anaibuka kulipiza kisasi cha kifo cha Satish — wanagundua sio rahisi kumkaanga Udaybhan, na katika kufanikisha suala zima la kisasi huenda pia likapelekea kuhatarisha maiasha yao.


title: Kasam Paida Karne Wale Ki

text:
[[Jamii:Filamu za 1984]]
[[Jamii:Filamu za Kihindi]]
[[Jamii:Filamu zilizoongozwa na Babbar Subhash]]


title: Nyoka-kijiti

text: Nyoka-kijiti ni spishi za nyoka wa jenasi "Thelotornis" katika familia Colubridae. Wakikaa tuli mtini wanafanana na kijiti au kitawi kilichokauka.


title: Nyoka-kijiti

text: Nyoka hawa ni wembamba sana na warefu kiasi: kwa wastani sm 90-130 na kipeo cha m 1.4-1.6 kulingana na spishi. Kichwa kina umbo wa mshale na mboni zina umbo wa tundu la ufunguo. Rangi yao ni kijivu au kahawia lakini kichwa ni kijani kabisa au juu yake tu.


title: Nyoka-kijiti

text: Nyoka-kijiti huishi mitini ambapo huwinda mijusi, vyura na ndege wadogo. Mara nyingi hukaa chini kiasi ili waweze kushambulia mawindo yaliyo ardhini.


title: Nyoka-kijiti

text: Chonge zao ni meno ya nyuma kabisa lakini wanaweza kuingiza sumu waking'ata mtu. Kwa bahati nzuri nyoka hawa ni waraufu na hawang'ati kwa kawaidi. Hata hivyo sumu hii ni toksinidamu kali na hakuna makata na mara nyingine watu hufa baada ya kuumwa. Nyoka hawa wakitishwa shingo yao inafura na kuonyesha mabaka meusi au kahawia.


title: Historia ya Georgia (nchi)

text: Historia ya Georgia inahusu eneo ambalo siku hizi linaunda Jamhuri ya Georgia.


title: Historia ya Georgia (nchi)

text: Georgia ilikuwa sehemu ya Umoja wa Kisovyeti lakini imekuwa nchi huru tangu 1991.


title: Historia ya Hungaria

text: Historia ya Hungaria inahusu eneo ambalo siku hizi linaunda Jamhuri ya Hungaria.


title: Historia ya Hungaria

text: Hungaria ilitokea kama nchi ya pekee wakati wa karne ya 10 BK.


title: Historia ya Hungaria

text: Tangu zamani za kuzaliwa kwake Kristo (milenia ya kwanza) sehemu kubwa ya Hungaria ilijulikana kama Panonia ikawa sehemu ya Dola la Roma.


title: Historia ya Hungaria

text: Tangu kuporomoka kwa nguvu ya Waroma ilivamiwa na makabila mbalimbali kama vile Wagermanik, Wahunni na Waslavi.


title: Historia ya Hungaria

text: Baada ya mwaka 900 Wahungaria chini ya mtemi Arpad walivamia eneo hili. Wakati ule Wahungaria walikuwa mkusanyiko wa makabila wahamiaji waliojiita "Majari" (Magyar) waliotoka katika maeneo kati ya mto Volga na milima ya Ural.


title: Historia ya Hungaria

text: Kutoka makazi yao mapya katika Panonia waliendelea kuvamia maeneo mengine ya Ulaya hadi milima ya Pirenei.


title: Historia ya Hungaria

text: Baada ya kushindwa na Wajerumani mwaka 955 walibaki katika makazi yao na mnamo mwaka 1000 mfalme Ishtvan (Stefano wa Hungaria) alipokea ubatizo akaongoza taifa lake kuingia katika Ukristo.


title: Historia ya Hungaria

text: Wakati wa uvamizi wa Wamongolia baada ya Chingis Khan katika karne ya 13 nchi iliangamizwa, na nusu ya wakazi wakauawa.


title: Historia ya Hungaria

text: Baadaye wafalme Wahungaria waliwakaribisha walowezi kutoka Ujerumani walioanzisha vijiji vingi na pia miji.


title: Historia ya Hungaria

text: Wakati wa karne ya 15 Waturuki Waosmani walianza kuenea kwenye Balkani, wakaingia katika Hungaria kutoka upande wa mashariki. Katika mapigano ya Mohacs mwaka 1526 Hungaria ilishindwa na sehemu kubwa ikawa chini ya Waosmani. Magharibi ya nchi ikaendelea kuitwa ufalme wa Hungaria lakini ufalme uliingia mikononi mwa nyumba ya Habsburg yaani chini ya watawala wa Austria.


title: Historia ya Hungaria

text: Katika karne zilizofuata watawala wa Habsburg walirudisha Waosmani nyuma na ufalme wa Hungaria ukawa sehemu ya milki ya Habsburg yaani Austria.


title: Historia ya Hungaria

text: Katika karne ya 19 mnamo 1848 Wahungaria waliasi dhidi ya watawala lakini walishindwa. Hata hivyo Kaisari Franz Joseph I alibadilisha siasa yake akatafuta usaidizi wa Wahungaria katika utawala wa ufalme. Katiba mpya iliunda cheo cha sawa kati ya Austria na Hungaria chini ya mtawala yeye yule mwenye vyeo vya Kaisari wa Austria na Mfalme wa Hungaria na milki ikaitwa "Austria-Hungaria".


title: Historia ya Hungaria

text: Austria-Hungaria ilikuwa milki kubwa katika Ulaya ya Kati na Mashariki kuanzia mwaka 1867 hadi 1918.


title: Historia ya Hungaria

text: Baada ya vita kuu ya kwanza ya dunia milki ikaporomoka na Hungaria ikaendelea kama nchi ya pekee yenye katiba ya ufalme lakini bila mfalme.


title: Historia ya Hungaria

text: Katika vita kuu ya pili ya dunia Hungaria ikaingia upande wa Ujerumani ukaendelea kuwatesa Wayahudi wake wa kushikamana na siasa ya Hitler na mwishowe ikashindwa pamoja na Ujerumani. Hungaria ikavamiwa na jeshi la Umoja wa Kisovyeti na mabwana hao wapya walihakikisha ya kwamba chama cha kikomunisti ilishika serikali. Hivyo Hungaria ikawa sehemu ya Mapatano ya Warshawa ikasimama upande wa mashariki katika kipindi cha vita baridi.


title: Historia ya Hungaria

text: Mwaka 1956 wananchi wengi walipindua serikali ya kikomunisti na serikali mpya chini ya Imre Nagy ilianzisha demokrasia ya vyama vingi. Lakini wanajeshi wa Kisovyeti wakaingia kati wakarudisha utawala wa chama cha kikomunisti ulioendelea hadi kuporomoka kwa ukomunisti mnamo 1989.


title: Historia ya Hungaria

text: Hungaria imekuwa nchi mwanachama wa Umoja wa Ulaya tangu 2004.


title: Historia ya Iceland

text: Historia ya Iceland inahusu eneo ambalo siku hizi linaunda Jamhuri ya Iceland.


title: Historia ya Iceland

text: Iceland iko mbali na bara la Ulaya na la Amerika tena katika mazingira ya baridi. Hivyo inaaminika haikuwa na watu kabisa hadi mwaka 800 BK. Wataalamu hawakubaliani kama ni mabaharia kutoka Norwei au Eire waliobahatika kufika kisiwani na kujenga makao ya kwanza.


title: Historia ya Iceland

text: Hakika waliofika wengi kidogo walikuwa Waviking au Wanorwei wa kale katika karne ya 9. Kama Waeire walikuwepo walifukuzwa au kuwa sehemu za Waviking. Mtu wa kwanza aliyekumbukwa kwa jina alikuwa Flóki Vilgerðarson.


title: Historia ya Iceland

text: Waviking waliofika walikuja pamoja na familia na watumishi au watumwa wao. Mnamo mwaka 930 machifu na wasimamizi wa familia zilizokuwepo walipatana kuhusu aina ya katiba kwa Iceland. Walianzisha bunge la Althing. Ulikuwa mkutano wa watu 36 walioitwa "Godi" wakiwa na cheo cha kuunganisha madaraka ya chifu, hakimu na kuhani. Utaratibu huu wa kuwa na bunge umeendelea hadi leo bila kusimama. Hivyo Iceland ni nchi ya pekee ambako utaratibu wa kidemokrasia wa kale umeendelea wakati katika nchi za Ulaya nafasi ya wafalme au watawala wengine iliongezeka na kumeza haki zote za watu wa kawaida.


title: Historia ya Iceland

text: Mwaka 985 Mwiceland aligundua njia ya kufika Greenland na baadaye Amerika ya Kaskazini. Mviking "Erik Mwekundu" alifukuzwa kisiwani kwa sababu alikuwa mwuaji. Alielekea magharibi kwa jahazi yake na kufika kwanza Greenland halafu pwani ya Kanada ya leo. Aliita bara jipya "nchi ya mzabibu" kwa sababu alikuta aina ya mizabibu isipokuwa bila matunda.


title: Historia ya Iceland

text: Tangu 1262 uhuru wa Iceland ulikwisha kwa sababu viongozi walijiunga na Ufalme wa Norwei. Iceland iliendelea kuwa na bunge lake na madaraka mbalimbali - hasa kwa sababu usafiri uliendelea kuwa mgumu - lakini mabwana wakuu walikuwa sasa wafalme wa Skandinavia, kwanza Wanorwei, baadaye Wadenmark.


title: Historia ya Iceland

text: Mwaka 1918 Denmark ilirudisha madaraka yote ya serikali kwa Waiceland wenyewe isipokuwa mfalme wa Denmark aliendelea kama Mkuu wa nchi.


title: Historia ya Iceland

text: Wakati wa Vita Kuu ya Dunia ya Pili Denmark ilivamiwa na Ujerumani na Althing iliamua ya kwamba kuanzia sasa kisiwa kitajitawala kabisa. Mwaka 1944 Iceland ilipata uhuru kamili.


title: Historia ya Iceland

text: Baada ya vita kwisha Iceland ilipata kuwa nchi mwanachama ya NATO lakini haina wanajeshi hadi leo. Ilifanya mkataba na Marekani ya kuwa Wamarekani wanapewa haki ya kutumia kituo cha ndege kisiwani na kwa upande mwingine wanaahidi kutetea Iceland.


title: Historia ya Eire

text: Historia ya Eire inahusu eneo ambalo siku hizi linaunda Jamhuri ya Eire.


title: Historia ya Eire

text: Kwa karne kadhaa Eire ilitawaliwa na Uingereza.


title: Historia ya Eire

text: Sheria ya mwaka 1800 iliunganisha Ufalme wa Britania Kuu na Ufalme wa Eire na hivyo kuunda Ufalme wa Muungano (United Kingdom of Great Britan and Ireland).


title: Historia ya Eire

text: Baada ya Vita vya uhuru vya Eire bunge la London kwa sheria ya mwaka 1920 (Government of Ireland Act 1920) liligawa Ireland katika sehemu mbili za Northern Ireland na Southern Ireland.


title: Historia ya Eire

text: Wabunge waliochaguliwa katika Ireland ya Kusini walijitangaza kuwa bunge la Eire na kwa mapatano ya mwaka 1922 uhuru wa Eire ulitambuliwa. Nchi mpya ilijiita tangu 1937 "Jamhuri ya Eire" na kuendelea kama nchi ya pekee.


title: Historia ya Eire

text: Baada ya uhuru wa sehemu kubwa ya kisiwa hicho, ile ya kaskazini-mashariki imebaki kama sehemu ya Ufalme wa Muungano.


title: Historia ya Kroatia

text: Historia ya Kroatia inahusu eneo ambalo siku hizi linaunda Jamhuri ya Kroatia.


title: Historia ya Kroatia

text: Maeneo ya Kroatia yalikuwa sehemu ya Illyria wakati wa Dola la Roma na kutawaliwa kama mikoa ya dola hilo.


title: Historia ya Kroatia

text: Mnamo mwaka 395 Dola la Roma liligawiwa katika sehemu ya magharibi na sehemu ya mashariki. Sehemu hizo mbili ziliendela baadaye kwa namna mbili tofauti.


title: Historia ya Kroatia

text: Kuanzia mwaka 600 makabila ya Waslavoni walianza kuingia na kukaa. Wakroatia waliunda utemi wao wa kwanza. Kroatia ilikuwa upande wa magharibi wa mstari wa mwaka 395, hivyo chini ya athira ya Kanisa Katoliki, ikaendelea kuwa sehemu ya utamaduni wa Ulaya ya magharibi. Kumbe Waslavoni wa jirani wanaotumia lugha ileile waliishi chini ya athira ya Bizanti na Kanisa la Kiorthodoksi, hivyo kuendelea kama sehemu ya Ulaya ya Mashariki na kuitwa Waserbia.


title: Historia ya Kroatia

text: Mtemi Tomislav (910–928) alichukua cheo cha mfalme mwaka 925. Huo Ufalme wa Kroatia uliendelea hadi mwaka 1102. Wakati ule mfalme wa mwisho hakuwa tena wa watoto na mfalme wa Hungaria alichaguliwa kuwa mfalme wa Kroatia pia. Maungano hayo na Hungaria yaliendelea kwa karne nyingi.


title: Historia ya Kroatia

text: Tangu maungano wa Hungaria na Austria ni Kaisari wa Austria aliyekuwa na cheo cha mfalme wa Krotia hadi vita kuu ya kwanza ya dunia (1914-1918).


title: Historia ya Kroatia

text: Mwaka 1918 Dola la Austria liliporomoka. Waslavoni wa Kusini waliamua kuunda ufalme wa pamoja kwa jina la Yugoslavia. Kroatia ilikuwa sehemu ya Yugoslavia kuanzia 1918; kwanza katika ufalme wa Yugoslavia, halafu katika jamhuri ya kisoshalisti ya Yugoslavia hadi 1991.


title: Historia ya Kroatia

text: Miaka 1990 / 1991 Yugoslavia iliporomoka na majimbo yake zilitafuta uhuru kama nchi za kujitegemea.


title: Historia ya Kroatia

text: Kroatia ilikuwa kati ya majimbo ya Yugoslavia na ilipata uhuru wake mwaka 1991.


title: Historia ya Kroatia

text: Imejiunga na Umoja wa Ulaya tarehe 1 Julai 2013.


title: Historia ya Malta

text: Historia ya Malta inahusu eneo ambalo siku hizi linaunda Jamhuri ya Malta.


title: Historia ya Malta

text: Malta ilikaliwa na watu tangu milenia ya 4 KK. Kuna maghofu ya hekalu la mwaka 3200 KK hivi.


title: Historia ya Malta

text: Baadaye funguvisiwa lilitawaliwa na Wafinisia, Karthago na Dola la Roma.


title: Historia ya Malta

text: Malta inatajwa katika Biblia kwa sababu Mtume Paulo aliponea huko baada ya kuzama kwa merikebu alimosafiri baharini kuelekea Roma (Mdo 27:39 n.k.).


title: Historia ya Malta

text: Waarabu walivamia visiwa hivyo mwaka 870 na kuvitawala hadi 1091.


title: Historia ya Malta

text: Baadaye vilitawaliwa na Wanormandi wa Italia Kusini, baadaye tena na Wahispania chini ya mamlaka ya Dola Takatifu la Kiroma la Ujerumani.


title: Historia ya Malta

text: Tangu mwaka 1530 visiwa vilikabidhiwa na Kaisari kwa askari wa Vita vya msalaba wa Chama cha Wanahospitali wa Mt. Yohane wa Yerusalemu.


title: Historia ya Malta

text: Wanamisalaba hao walikuwa mabwana wa visiwa hadi Napoleoni alipoteka Malta mwaka 1799 akiwa safarini kwenda Misri.


title: Historia ya Malta

text: Uingereza ulitwaa visiwa kutoka kwa Ufaransa ukatawala Malta hadi uhuru wake tarehe 21 Septemba 1964.


title: Historia ya Malta

text: Tarehe 13 Desemba 1974 Malta ikatangazwa kuwa jamhuri ndani ya Jumuiya ya Madola.


title: Historia ya Malta

text: Tarehe 1 Mei 2004 nchi ikajiunga na Umoja wa Ulaya.


title: Historia ya Moldova

text: Historia ya Moldova inahusu eneo ambalo siku hizi linaunda Jamhuri ya Moldova.


title: Historia ya Moldova

text: Kwa kiasi kikubwa historia ya Moldova inahusiana na ile ya Romania kwa kuwa ni taifa moja kwa utamaduni, lugha na dini.


title: Historia ya Moldova

text: Baada ya vita vikuu vya kwanza Moldova ilikuwa sehemu ya Umoja wa Kisovyeti kwa jina la Jamhuri ya Kisovyeti ya Kijamii ya Kimoldova hadi ilipopata uhuru wake tarehe 27 Agosti 1991.


title: Historia ya San Marino

text: Historia ya San Marino inahusu eneo ambalo siku hizi linaunda Jamhuri ya San Marino.


title: Historia ya San Marino

text: San Marino inatajwa kuwa jamhuri yenye umri mkubwa kuliko zote duniani. Ilianzishwa na Wakristo waliokimbia dhuluma ya Kaisari wa Roma Diokletiano wakitafuta kimbilio mlimani.


title: Historia ya San Marino

text: Kati yao, shemasi Marino na padri Leo ndio maarufu zaidi.


title: Historia ya San Marino

text: Tangu hapo imefaulu kudumisha uhuru wake.


title: Historia ya Serbia

text: Historia ya Serbia inahusu eneo ambalo siku hizi linaunda Jamhuri ya Serbia.


title: Historia ya Serbia

text: Waslavi walihamia Balkani baada ya karne ya 6.


title: Historia ya Serbia

text: Kati yao, Waserbia waliunda falme mbalimbali mwanzoni mwa Karne za Kati.


title: Historia ya Serbia

text:
Mwaka 1217 Ufalme wa Serbia ulitambuliwa na Roma na Bizanti
na mwaka 1346 ulifikia kilele cha ustawi wake kama Dola la Serbia.


title: Historia ya Serbia

text: Hali hiyo haikudumu muda mrefu, tena katikati ya karne ya 16 eneo lote la Serbia ya leo lilitekwa na Waosmani, ingawa pengine sehemu yake ilitawaliwa na Dola la Wahabsburg.


title: Historia ya Serbia

text: Mwanzoni mwa karne ya 19, mapinduzi ya Serbia ilileta ufalme wa kikatiba wa kwanza katika Balkani.


title: Historia ya Serbia

text: Ufalme huo ulizidi kuenea na baada ya vita vikuu vya kwanza vilivyosababisha vifo vingi vya raia zake, Serbia iliungana na makabila kuanzisha Yugoslavia iliyodumu hadi miaka ya 1990 iliposambaratika kwa vita vya wenyewe kwa wenyewe.


title: Historia ya Serbia

text: Mwaka 2006 hata Montenegro ilitengana na Serbia, ila kwa amani.


title: Historia ya Serbia

text: Mwaka 2008 bunge la jimbo la Kosovo lilijitangazia uhuru.


title: Historia ya Slovakia

text: Historia ya Slovakia inahusu eneo ambalo siku hizi linaunda Jamhuri ya Slovakia.


title: Historia ya Slovakia

text: Kwa sehemu kubwa ya historia yake hadi mwaka 1918 Slovakia ilikuwa chini ya watawala wa ukoo wa Habsburg waliokuwa wafalme na makaisari wa Austria.


title: Historia ya Slovakia

text: Baada ya vita vikuu vya kwanza Slovakia ilipata uhuru pamoja na Ucheki katika nchi ya Chekoslovakia, ambayo baada ya vita vikuu vya pili ilitekwa na Wakomunisti.


title: Historia ya Slovakia

text: Baada ya kujikomboa, mwaka 1993 Ucheki na Slovakia ziliachana kwa amani na kuwa kila moja nchi ya pekee.


title: Historia ya Slovakia

text: Slovakia imekuwa nchi mwanachama wa Umoja wa Ulaya tangu tarehe 1 Mei 2004.


title: Historia ya Ureno

text: Historia ya Ureno inahusu eneo ambalo siku hizi linaunda Jamhuri ya Ureno.


title: Historia ya Ureno

text: Katika karne za KK Ureno ilikaliwa na makabila yaleyale ya Wakelti kama Hispania.


title: Historia ya Ureno

text: Waroma walitaja eneo lote la Ureno na Hispania ya leo kwa jina la "Iberia".


title: Historia ya Ureno

text: Tangu mwaka 450 KK sehemu za nchi zilitawaliwa na Wafinisia wa Karthago, na baada ya mwaka 200 KK yote ikawa sehemu ya Dola la Roma.


title: Historia ya Ureno

text: Baada ya kuporomoka ya Dola hilo mnamo 470 BK makabila ya wahamiaji wa Kigermanik walikuwa mabwana wa eneo lote.


title: Historia ya Ureno

text: Tangu mwaka 711 Waarabu walivamia nchi na kuitawala.


title: Historia ya Ureno

text: Vita vya kuwaondoa tena viliendelea kwa karne kadhaa.


title: Historia ya Ureno

text: Tangu mwaka 1143 mtawala wa eneo la mji wa Kale katika kaskazini alikuwa na uwezo wa kutosha kujitetea dhidi ya Waarabu na pia dhidi ya majirani wa eneo la Kihispania.


title: Historia ya Ureno

text: Baada ya ushindi katika vita dhidi ya Wahispania mwaka 1128 Afonso I alijitangaza kuwa mtawala wa kujitegemea na baadaye alichukua cheo cha mfalme. Alitumia jina la mji Kale iliyojulikana kama "Porto Kale" (bandari ya mji wa Kale) iliyokuwa "Portokale" na baadaye "Portogale".


title: Historia ya Ureno

text: Nchi hii ndogo ilifaulu kutunza uhuru wake hata baada ya maeneo yote mengine ya jirani kuunganishwa katika ufalme mpya wa Hispania.


title: Historia ya Ureno

text: Nchi hii ndogo ilikuwa kati ya nchi muhimu zaidi duniani kwa karne mbili za 15 na 16. Wafalme wake walilenga jitihada na nguvu za nchi kwa teknolojia za usafiri baharini.


title: Historia ya Ureno

text: Wareno waliweza kuboresha jahazi zao hadi kupita nchi zote za dunia na kwa muda wakafaulu kwenda mbali.


title: Historia ya Ureno

text: Wareno waligundua njia ya kuvuka rasi ya Afrika Kusini na kufika kwenye bandari za Afrika ya Mashariki hata Bara Hindi.


title: Historia ya Ureno

text: Ureno ilitajirika kutokana na biashara kati ya India, Asia na Ulaya. Wareno walijenga vituo kama vile maboma ya Msumbiji na Mombasa (Kenya) wakiwa mabwana wa pwani ya Afrika ya Mashariki.


title: Historia ya Ureno

text: Lakini nguvu za nchi ndogo hazikuweza kutetea haya yote. Baada ya kujitokeza kwa mataifa mengine kama vile Uturuki, Uholanzi, Uingereza na Ufaransa, Wareno walipaswa kuwaachia maeneo mengi.


title: Historia ya Ureno

text: Kati ya makoloni ya Ureno yalibaki hasa Msumbiji, Angola, Guinea Bisau, Cabo Verde, São Tomé na Príncipe katika Afrika, Brazil katika Amerika ya Kusini (hadi 1822) pamoja na maeneo madogomadogo kama Goa kwenye Bara Hindi, Timor ya Mashariki katika funguvisiwa ya Indonesia, mji wa Makao katika Uchina.


title: Historia ya Ureno

text: Mwaka 1910 Ureno iliona mapinduzi ikawa jamhuri.


title: Historia ya Ureno

text: Tangu 1926 hadi 1974 ilikuwa na serikali za kidikteta.


title: Historia ya Ureno

text: Baada ya mapinduzi ya 1974 Ureno iliacha makoloni yake yaliyobaki isipokuwa Makao kwa sababu Uchina haukuwa tayari kuipokea hadi 1999.


title: Historia ya Ureno

text: Ureno ikajiunga na Umoja wa Ulaya mwaka 1986 ikaona tena maendeleo ya kiuchumi na kijamii.


title: Kifaa

text: Kifaa (kutoka kitenzi "kufaa") ni kitu chochote ambacho kinaweza kutumika kufikia lengo fulani.


title: Kifaa

text: Zana zinazotumiwa na wanadamu katika kurahisisha kazi au shughuli zao katika eneo fulani zinaweza kuwa na sifa tofauti kama "chombo", "mashine" au "kifaa".


title: Kifaa

text: Baadhi ya mifano ya zana ambazo mara nyingi hutumiwa leo ni kisu, nyundo, bisibisi, koleo, simu na kompyuta.


title: Kifaa

text: Seti ya zana zinazohitajika kufikia lengo ni "vifaa". Maarifa ya kutengeneza, kupata na kutumia zana ni teknolojia.


title: Kifaa

text: Kuna wanyama wengine ambao hutumiwa na watu kama kifaa, kwa mfano siafu katika kutibu vidonda.


title: Kifaa

text: Matumizi ya zana huchangia utamaduni wa binadamu na yalikuwa muhimu tangu kale.


title: Kifaa

text: Katika maisha ya sasa huwezi ukafanya kitu bila kutumia kifaa au vifaa.


title: Historia ya Ucheki

text: Historia ya Ucheki inahusu eneo ambalo siku hizi linaunda Jamhuri ya Ucheki.


title: Historia ya Ucheki

text: Katika karne ya 7 nchi ilikuwa ufalme wa Moravia kuu.


title: Historia ya Ucheki

text: Historia ya jamhuri ya Ucheki yenyewe si ndefu, tukiangalia tangu nchi hiyo kupokea uhuru kamili mwaka 1993 hadi leo.


title: Historia ya Ucheki

text: Kabla ya hapo Ucheki ulikuwa umeungana na Slovakia kama Cheko-Slovakia (Chekoslovakia) ambayo tena ilikuwa kwanza chini ya utawala wa ufalme wa Austria-Hungaria katika karne ya 19 hadi mwanzo wa karne ya 20, yaani mpaka vita vikuu vya kwanza wakati ufalme uliposhindwa na kusambaratika.


title: Historia ya Ucheki

text: Rais wa kwanza kuteuliwa kwa taifa hilo mpya ni Tomáš Garrigue Masaryk.


title: Historia ya Ucheki

text: Wakati wa vita vikuu vya pili Wajerumani walichukua uongozi wa Chekoslovakia, lakini hawakudumu mno.


title: Historia ya Ucheki

text: Kufikia mwisho wa vita hivyo USSR ilichukua unahodha na kuweka nchi hiyo katika sera ya Ukomunisti.


title: Historia ya Ucheki

text: Wananchi walitawaliwa kwa nguvu halisi hadi mwaka 1989 wakati kulitokea mapinduzi ya amani na kupata uhuru halisi na demokrasia.


title: Historia ya Ucheki

text: Mwaka 1993, nchi hiyo iligawanyika katika Ucheki na Slovakia kwa sababu ya kisiasa.


title: Historia ya Ucheki

text: Mwaka 1999 nchi ya Ucheki ilijiunga na NATO.


title: Historia ya Ucheki

text: Ucheki imekuwa mwanachama wa muungano ya Umoja wa Ulaya kuanzia mwaka 2004.


title: Historia ya Ucheki

text: Ucheki ni maarufu katika dunia kwa usalama wake na inapendwa sana na mamilioni ya watalii ambao huizuru kila mwaka.


title: Historia ya Ufini

text: Historia ya Ufini inahusu eneo ambalo siku hizi linaunda Jamhuri ya Ufini.


title: Historia ya Ufini

text: Ufini ulikaliwa na watu tangu ilipokwisha enzi ya barafu ya mwisho, miaka 9000 KK hivi. Wakazi wa kwanza walikuwa wawindaji-wakusanyaji ambao walitumia vifaa vya mawe vinavyofanana na vile vya Estonia, Russia na Norway.


title: Historia ya Ufini

text: Labda kilimo kilianza miaka 3000 KK - 2500 KK.


title: Historia ya Ufini

text: Mwishoni mwa karne ya 13 Ufini ukawa sehemu ya Sweden hadi mwaka 1809, ilipomezwa na Dola la Russia kama ufalme mdogo wenye kujitawala kwa kiasi fulani.


title: Historia ya Ufini

text: Mwaka 1906, Ufini ulikuwa nchi ya kwanza duniani kuwapa wananchi wote wenye umri wa utu uzima haki ya kugombea vyeo vya serikali.


title: Historia ya Ufini

text: Mwaka 1917, baada ya Mapinduzi ya Russia, Ufini ulijitangaza huru na mwaka uliofuata ukawa jamhuri baada ya vita vya wenyewe kwa wenyewe.


title: Historia ya Ufini

text: Wakati wa vita vikuu vya pili, Muungano wa Kisovyeti ulijitahidi kuteka Ufini wote, ukaishia kutwaa Karelia, Salla, Kuusamo, Petsamo na visiwa kadhaa tu.


title: Historia ya Ufini

text: Baada ya vita Ufini uliacha kutegemea kilimo ukajitosa katika uchumi wa viwanda hata kufikia kuwa kati ya nchi zilizoendelea zaidi.


title: Historia ya Ufini

text: Mwaka 1955 Ufini ulijiunga na Umoja wa Mataifa ukichagua siasa ya kutoambatana na upande wowote.


title: Historia ya Ufini

text: Mwaka 1995 ulijiunga na Umoja wa Ulaya na mwaka 1999 ulikubali kutumia euro.


title: Historia ya Ufaransa

text: Historia ya Ufaransa inahusu eneo ambalo siku hizi linaunda Jamhuri ya Ufaransa.


title: Historia ya Ufaransa

text: Ufaransa ulikaliwa na watu tangu muda mrefu sana. Utafiti wa akiolojia umeonyesha vifaa vya mawe vyenye umri wa miaka laki iliyopita.


title: Historia ya Ufaransa

text: Watu wa Ufaransa waliingia katika historia andishi kupitia taarifa za waandishi wa Roma ya Kale walioeleza habari za majirani wao Wagallia katika Italia kaskazini na Ufaransa wa leo. Hao Wagallia walikuwa Wakelti na mara kwa mara katika hali ya vita kati yao na Waroma.


title: Historia ya Ufaransa

text: Kuanzia mwaka 58 KK Juliasi Caesar aliteka na kutawala Gallia yote kwa niaba ya Jamhuri ya Roma.


title: Historia ya Ufaransa

text: Gallia ikaendelea kuwa moja ya majimbo tajiri ya Roma na wakazi wengi walitumia lahaja za Kilatini kilichopata kuwa mama wa Kifaransa cha sasa. Lahaja za Kikelti zilibaki katika maeneo ya kando tu, kwa mfano Bretagne.


title: Historia ya Ufaransa

text: Polepole wakazi wengi walipata kuwa Wakristo wa Kanisa Katoliki.


title: Historia ya Ufaransa

text: Wakati wa kuporomoka kwa Dola la Roma makabila ya Kigermanik waliingia katika eneo la Ufaransa na kuchukua utawala mikononi mwao.


title: Historia ya Ufaransa

text: Kabila la Kigermanik la Wafaranki lilitawala sehemu kubwa ya Ufaransa pamoja na Ujerumani ya magharibi mnamo mwaka 500.


title: Historia ya Ufaransa

text: Mfalme wao Chlodwig ("tamka klod-vig") alipokea Ukristo wa Kikatoliki kama dini rasmi ya milki yake.


title: Historia ya Ufaransa

text: Mfalme Karolo Mkuu alipanua mipaka ya milki hadi Ujerumani ya kaskazini na Italia na mwaka 800 akapokea cheo cha Kaisari wa Roma kwa mikono ya Papa Leo III.


title: Historia ya Ufaransa

text: Baada ya kifo cha Karolo na mwanawe, milki iligawiwa kati ya warithi kwenye mkataba wa Verdun mwaka 843.


title: Historia ya Ufaransa

text: Miaka 100 baadaye mtemi wa Paris Hugo Capet alichukua nafasi ya wajukuu wa Karolo na wafuasi wake waliendelea kuimarisha mamlaka ya kifalme.


title: Historia ya Ufaransa

text: Ugawaji wa mwaka 843 ulikuwa chanzo cha Ufaransa kama nchi ya pekee. Mwanzoni ilijulikana kama "milki ya Wafaranki wa magharibi" ilhali sehemu za Ujerumani ziliitwa "milki ya Wafaranki wa mashariki". Lakini Wagermanik katika Ufaransa walikuwa wameshaacha lugha yao asilia na kutumia kile Kilatini-Kifaransa cha siku zile.


title: Historia ya Ufaransa

text: Wafalme wa sehemu walikuwa dhaifu mwanzoni na mamlaka kubwa ilikuwa mikononi wa makabaila katika majimbo ya ufalme.


title: Historia ya Ufaransa

text: Kwa karne kadhaa historia ya Ufaransa ilikuwa na ugumu wa pekee kutokana na mchanganyiko wake na historia ya Uingereza. Mwaka 1066 mtemi William wa Normandi aliyekuwa chini ya mfalme wa Ufaransa alivamia Uingereza na kuwa mfalme huko lakini yeye pamoja na warithi wake waliendelea kuwa watemi wa jimbo la Normandi. Kwa njia hiyo watemi wa Normandi waliingia mara nyingi kwa nguvu katika siasa ya Ufaransa.


title: Historia ya Ufaransa

text: Baada ya kifo cha mtawala wa mwisho kutoka ukoo wa Hugo Capet Wanormandi walidai cheo cha mfalme wa Ufaransa na hii ilikuwa chanzo cha vita ya miaka 100. Mwishowe Waingereza walipaswa kuacha karibu mali yote kutoka urithi wa Wanormandi.


title: Historia ya Ufaransa

text: Milki ya Ufaransa iliendelea kuwa nchi yenye nguvu katika Ulaya.


title: Historia ya Ufaransa

text: Katika vita ya miaka 30 (1618 - 1648) iliweza kujipatia nafasi ya mwamuzi katika siasa ya Ulaya bara.


title: Historia ya Ufaransa

text: Wakati huohuo matengenezo ya Kiprotestanti yalikuwa yameshaenea na watemi Waprotestanti walitawala maeneo makubwa ya Ufaransa.


title: Historia ya Ufaransa

text: Mfalme Louis XIV wa Ufaransa aliona hali hiyo kama [[hatari] kwa mamlaka yake, akafuta [[ahadi]] zote kwa Waprotestanti hadi wakaondoka nchini kwa wingi.


title: Historia ya Ufaransa

text: Baada ya Louis XIV, waandamizi wake waliongeza ma[[deni]] ya [[serikali]] kwa [[vita]] vingi dhidi ya Uingereza na [[ujenzi]] wa ma[[jumba]] makubwa.


title: Historia ya Ufaransa

text:
[[File:Anonymous - Prise de la Bastille.jpg|thumb|280px|[[Gereza la Bastille]] likitekwa na [[umati]] wa wananchi wenye [[hasira]], [[14 Julai]] [[1789]].]]
Matatizo makali ya ki[[uchumi]] pamoja na mawazo mapya ya [[Zama za Mwangaza]] yalisababisha [[mapinduzi ya Kifaransa]] ya mwaka [[1789]].


title: Historia ya Ufaransa

text: Mamlaka ya mfalme iliondolewa na baada ya kipindi [[jamhuri]] kutangaziwa ilhali mfalme alishtakiwa kuwa [[msaliti]] na kupewa [[adhabu ya mauti]].


title: Historia ya Ufaransa

text:
[[File:Ingres, Napoleon on his Imperial throne.jpg|thumb|left|Napoleone akiwa [[kaisari]], [[mchoro]] wa [[Jean Auguste Dominique Ingres]].]]
Baada ya [[mapinduzi]], Ufaransa uliingia katika vita na falme nyingine za Ulaya zilizoona [[mapinduzi]] ni hatari kwao. Wapinzani walikuwa hasa [[Uingereza]], [[Austria]] na pia [[Prussia]]. Kwa jumla jeshi la kimapinduzi lilifaulu kutetea eneo la Ufaransa na kuingia katika sehemu za Ujerumani, [[Uholanzi]] na Italia.


title: Historia ya Ufaransa

text: Katika vita hivyo [[afisa]] [[kijana]], kwa jina [[Napoleon Bonaparte]], alipanda vyeo haraka hadi kuingia katika siasa; mwaka [[1799]] alichukua mamlaka yote kwa kutumia cheo cha "[[konsuli]] wa kwanza" na tangu [[1804]] alijiita "[[Kaisari]] wa Wafaransa".


title: Historia ya Ufaransa

text: Katika vita vya mfululizo aliteka sehemu kubwa ya nchi za Ulaya au kuzilazimisha kumfuata. Baada ya kushinda Prussia na Austria na kutawala Italia pamoja na [[Hispania]] alikuwa mkuu wa Ulaya.


title: Historia ya Ufaransa

text: Lakini vita alivyoanzishwa mwaka [[1812]] dhidi ya [[Urusi]] vilikuwa msingi wa kushindwa kwake.


title: Historia ya Ufaransa

text: Mwaka [[1814]] alipaswa [[kusalimu amri]], akapelekwa kwenye [[kisiwa]] cha [[Elba]] (Italia); aliporudi barani na kujaribu kuwa mkuu wa Ufaransa tena, jeshi lake lilishindwa katika [[mapigano ya Waterloo]] mwaka [[1815]] na Napoleon akawa [[mfungwa]] kwenye kisiwa cha [[St Helena]] hadi [[kifo]] chake.


title: Historia ya Ufaransa

text: Baadaye ufalme ulirudishwa kwa msaada wa nchi zilizoshauriana pamoja kwenye [[mkutano wa Vienna]] [[1815]], lakini ulipinduliwa tena.


title: Historia ya Ufaransa

text: Katika [[karne ya 19]] Ufaransa ulijitwalia [[Koloni|makoloni]] mengi, hasa [[Afrika]].


title: Historia ya Ufaransa

text: Katika [[vita vikuu vya kwanza]], ulivamiwa na Wajerumani, lakini mwisho uliibuka na [[ushindi]] na kurudishiwa mikoa ya [[Alsace]] na [[Lorraine]] iliyotekwa na Ujerumani katika vita vya mwaka [[1870]].


title: Historia ya Ufaransa

text: Baada ya [[vita vikuu vya pili]] ambako nchi ilitekwa na Ujerumani kwa kiasi kikubwa, Ufaransa ulipata [[katiba mpya]] na kujiunga na [[NATO]] ([[1949]]) na mwanzo wa [[Umoja wa Ulaya]] (tangu [[1951]]). Ilihesabiwa kati ya washindi wa vita na kupata [[kiti cha kudumu]] kwenye [[Baraza la Usalama la UM]].


title: Historia ya Ufaransa

text: Wakati huohuo utawala wake juu ya makoloni ulianza kuporomoka. Baada ya kushindwa katika [[Vita vya kwanza vya Indochina]] mwaka [[1954]] Ufaransa ulipaswa kukubali [[uhuru]] wa [[Vietnam Kaskazini]], [[Vietnam Kusini]], [[Laos]] na [[Kambodia]].


title: Historia ya Ufaransa

text:
Makoloni yake mengi katika Afrika yalipata [[uhuru]] bila vita mnamo [[1960]]. Ila Aljeria, iliyowahi kutangazwa kuwa sehemu ya Ufaranya yenyewe, ilipata uhuru wake baada ya vita vikali vya kupigania uhuru vya miaka 1954 - [[1962]].
[[File:Bundesarchiv B 145 Bild-F011021-0002, Köln, Staatsbesuch de Gaulle, Begrüßung Adenauer.jpg|thumb|right|De Gaulle na [[Konrad Adenauer]] wa Ujerumani mwaka [[1961]].]]
Katika kipindi hiki cha vurugu [[jenerali]] [[Charles de Gaulle]] alichaguliwa kuwa [[rais]] chini ya katiba mpya iliyounda mfumo wa rais kama kiongozi wa [[serikali]] mwenye [[mamlaka]] makubwa.


title: Historia ya Ufaransa

text: [[Chama cha kisiasa|Vyama]] mbalimbali vilivyoendelea kutetea [[itikadi]] ya de Gaulle hata baada ya [[kifo]] chake vinaendelea kuwa mkondo muhimu katika siasa ya Ufaransa na marais walichaguliwa ama kutoka mkondo huo ([[Jaques Chirac]], [[Nicolas Sarkozy]]) au kutoka Chama cha Kisoshalisti ([[Francois Mitterand]], [[Francois Hollande]]).


title: Historia ya Ufaransa

text: Tangu [[miaka ya 1980]] chama kipya cha [[Front National]] kilianza kupata [[kura]] kikipinga uhusiano wa karibu na Umoja wa Ulaya na [[wahamiaji]] [[Waislamu]] kutoka nchi za [[Afrika ya Kaskazini]].


title: Historia ya Ufaransa

text:
Katika [[uchaguzi]] wa rais wa mwaka [[2017]] ilitokea kwa mara ya kwanza ya kwamba wagombea wa vyama vikubwa walishindwa kupata kura nyingi na awamu ya mwisho ya uchaguzi ilikuwa kati ya mgombea wa kujitegemea [[Emmanuel Macron]] (aliyepata urais) na [[Marie Le Pen]] wa Front National.[[Jamii:Historia ya Ufaransa]]
[[Jamii:Historia ya Ulaya|Ufaransa]]


title: Historia ya Ugiriki

text: Historia ya Ugiriki inahusu eneo ambalo siku hizi linaunda Jamhuri ya Ugiriki.


title: Historia ya Ugiriki

text: Ugiriki ni nchi yenye historia ndefu na maarufu sana, hata inaitwa "nchi mama ya Ulaya".


title: Historia ya Ugiriki

text: Ugiriki ya Kale ni kipindi cha historia ambapo Ugiriki ulipanuka katika eneo kubwa la Mediteranea na Bahari Nyeusi, na kudumu kwa karibu milenia moja, hadi Ukristo ulipoanza.


title: Historia ya Ugiriki

text: Unadhaniwa na wanahistoria wengi kuwa ni utamaduni anzilishi wa ustaarabu wa magharibi. Utamaduni wa Kigiriki ulikuwa na nguvu kubwa ya ushawishi katika Dola la Roma, ambalo lilibeba sehemu ya utamaduni huo katika sehemu nyingi za Ulaya.


title: Historia ya Ugiriki

text: Ustaarabu wa Ugiriki ya kale umeathiri pia lugha, siasa, mifumo ya elimu, falsafa, sayansi, sanaa, ufundi sanifu wa dunia ya kisasa, na kuchochea Mwamko Mpya katika Ulaya Magharibi.


title: Historia ya Ugiriki

text: Halafu ukachipuka tena katika vipindi mbalimbali vya uamsho wa tamaduni za kisasa za Kigiriki, ndani ya karne ya 18 na ya 19 katika Ulaya na Amerika.


title: Historia ya Ugiriki

text: Ugiriki ni nchi mwanachama wa Umoja wa Ulaya tangu 1981.


title: Historia ya Ujerumani

text: Historia ya Ujerumani inahusu eneo ambalo siku hizi linaunda Jamhuri ya Shirikisho la Ujerumani.


title: Historia ya Ujerumani

text: Makabila mbalimbali ya Wagermanik yamekuwa yakiishi kaskazini mwa Ujerumani wa leo tangu zamani za Roma ya Kale. Eneo lililoitwa kwa Kilatini "Germania" linajulikana tangu mwaka 100.


title: Historia ya Ujerumani

text: Wakati wa Dola la Roma kudhoofika, makabila hayo yalisambaa hasa kwenda kusini.


title: Historia ya Ujerumani

text: Kuanzia karne ya 10 Ujerumani ulikuwa kiini cha Dola Takatifu la Kiroma.


title: Historia ya Ujerumani

text: Katika karne ya 16 maeneo ya Ujerumani kaskazini yakawa kiini cha Matengenezo ya Kiprotestanti katika Ukristo.


title: Historia ya Ujerumani

text: Baada ya Dola Takatifu kusambaratika, Shirikisho la Ujerumani ulianzishwa mwaka 1815.


title: Historia ya Ujerumani

text: Mwaka 1871, Ujerumani ukawa taifa-dola chini ya Prussia.


title: Historia ya Ujerumani

text: Kisha kushindwa katika vita vikuu vya kwanza, hilo Dola la Ujerumani lilikoma na kuiachia nafasi Jamhuri ya Weimar.


title: Historia ya Ujerumani

text: Adolf Hitler aliposhika uongozi wa nchi mwaka 1933 aligeuza nchi kuwa wa kidikteta na kuingiza dunia katika vita vikuu vya pili ambapo hasa Wayahudi waliangamizwa kwa mamilioni katika makambi maalumu.


title: Historia ya Ujerumani

text: Baada ya kushindwa tena vitani, nchi iligawanyika pande mbili, magharibi chini ya Marekani, Uingereza na Ufaransa, na mashariki chini ya Muungano wa Kisovyeti.


title: Historia ya Ujerumani

text: Ukomunisti ulipopinduliwa mwaka 1989, tarehe 3 Oktoba 1990 Ujerumani mashariki ulijiunga na shirikisho la Ujerumani magharibi ambao ulikuwa tayari kati ya nchi waanzilishi wa Umoja wa Ulaya wa leo.


title: Historia ya Ujerumani

text: Katika karne ya 21 Ujerumani ni nchi ya kidemokrasia yenye maendeleo makubwa hasa upande wa uchumi.


title: Historia ya Ujerumani

text: Kulingana na hatua za historia yake ndefu, inafaa kusoma kurasa zifuatazo:


title: Vuguvugu la Uarabuni

text: Vuguvugu la Uarabuni au Vuguvuru la Kiarabu, Mchipuko wa Uarabuni ((, kutoka kiing. Arab Spring) ni istilahi iliyokuwa inatumika na vyombo vya habari kwa ajili ya wimbi la mapinduzi la migomo na maandamano ambayo yasiyo-na-fujo na yenye-fujo, vurumai, machafuko na vita ya yenyewe-kwa-wenyewe iliyoanza mnamo tarehe 18 Disemba 2010 huko katika nchi za Kiarabu.


title: Vuguvugu la Uarabuni

text: Watawala waliolazimika kutoka madarakani huko nchini Tunisia, Misri (mara mbili), Libya na Yemen. Machafuko ya kiraia yalitokea huko nchini Bahrain na Syria. Maandamano makubwa katika historia yalitokea huko nchini Algeria, Iraq, Jordan, Kuwait, Morocco na Sudan. Maandamano madogo yalitokea huko nchini Mauritania, Oman, Saudi Arabia, Djibouti, Sahara ya Magharibi na Palestina. Kulikuwa na maandamano kiasi kutoka katika nchi ambazo sio sehemu ya Ulimwengu wa Waarabu kama vile Iran na Israel.


title: Vuguvugu la Uarabuni

text: Kulikuwa na mikinzano huko mipakani mwa nchi ya Israel, na maandamano ya Wakhuzestan wachache wa Kiarabu uliyotokea mwaka 2011. Huko Mali, wapiganaji wa Kituareg wakati wanarudi kutoka katika vita ya wenyewe kwa wenyewe ya Libya walichochea mzozo uliotafsiriwa kama sehemu ya "Vuguvugu la Kiarabu"" kwa upande wa nchi za Afrika Kaskazini. Mikinzano ya vikundi vya kimadhehebu iliyotokea huko Lebanon ilionekana kuchochewa na machafuko ya Syria hivyo basi imechukuliwa kama Vuguvugu la Kiarabu.


title: Vuguvugu la Uarabuni

text: Maandamano haya yaliambatana na kampeni za kupinga mambo mbalimbali, migomo, mashambulizi, matembezi ya miguu kwa masafa marefu, vilevile matumizi ya mitandao ya kijamiii kwa kuhamasisha na kuongeza ufahamikaji wa suala lenyewe katika jamii husika katika ulimwengu wa intaneti..


title: Vuguvugu la Uarabuni

text: Vuguvugu nyingi za Kiarabu ziliambatana na fujo za kila aina hasa kwa kufuatia mamlaka kutaka kuzuia harakati hizi. Kwa maana hiyo, waandamanaji nao hawakubali kurudi nyuma katika suala zima la kupigania hicho walichokuwa wanakiamini. Msemo mkubwa uliokuwa unatumiwa na wagomaji katika ulimwengu wa Kiarabu ulikuwa "Ash-sha`b yurid isqat an-nizam" ("watu wanataka kuuangusha utawala wa kidhalimu").


title: Vuguvugu la Uarabuni

text: Baadhi ya watafiti wamelifananisha suala hili kama zile vuguvugu za mapinduzi yaliyotokea mwaka 1989 huko Ulaya ya Mashariki au Mapinduzi ya 1848 katika majimbo ya Ujerumani.


title: Vuguvugu la Uarabuni

text: Mfululizo wa migomo na maandamano katika Mashariki ya Kati na Afrika Kaskazini, ulianzia nchini Tunisia mnamo tarehe 18 Desemba 2010 kwa kufuatia Mohamed Bouazizi kujilipua na mafuta ya taa kwa kupinga manyanyaso na rushwa kutoka kwa maafisa wa polisi. Maandamano haya yaliamsha fujo nyengine nje ya mji ambao tukio hili limetokea na kupelekea fujo na maandamano katika nchi mbalimbali za Kiarabu.


title: Vuguvugu la Uarabuni

text: Safu hii inaonesha baadhi ya mifululizo ya matukio yaliyotokana na vuguvugu la kwanza la Tunisia kisha kuhamia nchi nyengine za Arabuni.


title: Historia ya Uturuki

text: Historia ya Uturuki inahusu eneo ambayo siku hizi linaunda Jamhuri ya Uturuki.


title: Historia ya Uturuki

text: Waturuki waliwahi kuwa kiini cha Milki ya Osmani (pia: Ottomani) iliyounganisha mataifa mengi chini ya Sultani wa Konstantinopoli.


title: Historia ya Uturuki

text: Hilo dola kubwa lilitawala upande wa mashariki wa Mediteranea pamoja na nchi nyingi za Mashariki ya Kati kati ya karne ya 14 na mwaka 1922.


title: Historia ya Uturuki

text: Milki ilianzishwa na Waturuki Waosmani ikachukua nafasi ya ukhalifa wa Waabbasi na Milki ya Bizanti.


title: Historia ya Uturuki

text: Mji wake mkuu ulikuwa Konstantinopoli (leo: Istanbul) na mtawala wake mkuu alikuwa Sultani wa Waosmani. Imani rasmi ya milki ilikuwa Uislamu hata kama katika maeneo mengi idadi kubwa ya wakazi walikuwa Wakristo.


title: Historia ya Uturuki

text: Tabaka la viongozi wa kisiasa na wa kijeshi walikuwa Waosmani waliokuwa Waturuki pamoja na mchanganyiko wa Waislamu kutoka sehemu zote za milki yao, hasa Balkani. Kwenye uwanja wa uchumi na utawala Waosmani walitumia sana Wakristo Wagiriki na Waarmenia kutokana na elimu yao.


title: Historia ya Uturuki

text: Milki ilianza kama eneo dogo la kabila la Kituruki katika Anatolia chini ya chifu Osmani I likaendelea kupanuka hasa kwa kutwaa sehemu za milki ya Bizanti upande wa Asia na Ulaya ya Kusini-Mashariki.


title: Historia ya Uturuki

text: Mwaka 1453 Waosmani walitwaa mji wa Konstantinopoli na kumaliza Milki ya Bizanti wakifanya mji kuwa mji mkuu wao.


title: Historia ya Uturuki

text: Katika karne ya 16 Waosmani waliendelea kupanua milki yao kwenye Balkani upande wa Ulaya, Kaukazi, Mesopotamia upande wa Asia na katika Afrika ya Kaskazini.


title: Historia ya Uturuki

text: Baada ya kushinda Wamamaluki katika Misri, sultani (Selim I) alikuwa pia mkuu wa Makka na Madina akaendelea kujipatia cheo cha khalifa.


title: Historia ya Uturuki

text: Kilele cha enzi yake ilikuwa katika karne ya 16 hadi 17. Mwaka 1683 Waosmani walijaribu mara ya pili kuvamia Austria na kuteka Vienna lakini walishindwa. Kuanzia tukio hilo athira yao katika Ulaya ilianza kupungua.


title: Historia ya Uturuki

text: Katika karne ya 18 nchi za Ulaya zilipita Milki ya Osmani upande wa teknolojia, uchumi na polepole pia jeshi.


title: Historia ya Uturuki

text: Wakati wa karne ya 19 Milki ya Osmani ikaitwa "Mzee mgonjwa wa Ulaya" (pia: "Mgonjwa wa Bosporus") na ilikuwa hasa mashindano kati ya Urusi, Ufaransa, Uingereza na Austria-Hungaria yaliyozuia kushindwa kwake kwa sababu kila nchi kubwa ya Ulaya ilihofia ya kwamba nchi nyingine ingejipatia sehemu kubwa za Milki ya Osmani, hivyo walizuiliana. Lakini nguvu yake iliendelea kufifia.


title: Historia ya Uturuki

text: Kwenye mwisho wa karne ya 19 Masultani walijaribu kutekeleza matengenezo mbalimbali ya muundo wa kisiasa na kiuchumi lakini mabadiliko yalitokea polepole.


title: Historia ya Uturuki

text: Mwisho wa milki ilikuja katika vita viwili vya mwanzoni wa karne ya 20.


title: Historia ya Uturuki

text: Vita vya Balkani viliondoa karibu nchi zote upande wa Ulaya kutoka utawala wa Waosmani.


title: Historia ya Uturuki

text: Vita Kuu ya Kwanza ya Dunia ilimaliza milki hii. Serikali iliamua kuunga mkono Ujerumani na Austria-Hungaria dhidi ya Urusi, Uingereza na Ufaransa.


title: Historia ya Uturuki

text: Mwaka 1918 jeshi na dola vikaporomoka kabisa. Milki ikagawiwa na washindi wa vita. Sehemu za Kiarabu zikawa nchi lindwa za Uingereza na Ufaransa. Katika maeneo yaliyobaki nchi mpya ya Uturuki ikaanzishwa.


title: Historia ya Uturuki

text: Jamhuri ya Uturuki ilianzishwa mwaka 1923 na jenerali Kemal Atatürk baada ya vita vikuu vya kwanza, vilivyomalizika kwa kuvunja Milki ya Osmani, na vita vilivyofuata, vya kuondoa wanajeshi wa Ugiriki na nchi nyingine walioingia ndani ya sehemu iliyokuwa imebaki baada ya kuvunjika kwa dola kubwa.


title: Historia ya Uturuki

text:
Atatürk alileta mabadiliko mengi yaliyolenga kuondoa utamaduni wa kale wa Waosmani na enzi za utawala wa sultani wa Kiislamu.
Magharibi ya nchi imeendelea sana lakini maeneo ya mashariki yamebaki nyuma.


title: Historia ya Uturuki

text: Siku hizi Uturuki unalenga kuingia katika Umoja wa Ulaya.


title: Historia ya Ukraine

text: Historia ya Ukraine inahusu eneo la Ulaya ambalo wakazi wake leo wanaunda Jamhuri ya Ukraine (au Ukraina).


title: Historia ya Ukraine

text: Ukraine ulianza polepole pamoja na Urusi huko makabila ya wasemaji wa Kislavoni cha Mashariki walikoanza kujenga maeneo yao kuanzia karne ya 8 BK.


title: Historia ya Ukraine

text: Waviking waliunda dola la kwanza katika eneo la Kiev, wakalitawala kama dola la Kislavoni. Wenyewe waliingia haraka katika lugha na utamaduni wa wenyeji, lakini waliacha jina lao kwa sababu "Rus" kiasili ilikuwa jina la Waskandinavia wale kutoka Uswidi ya leo.


title: Historia ya Ukraine

text: Mwaka 988 Kiev ilipokea Ukristo wa Kiorthodoksi kutoka Bizanti. Tukio hilo liliathiri moja kwa moja utamaduni na historia yote iliyofuata.


title: Historia ya Ukraine

text: Dola la Kiev liliporomoka kutokana na mashambulio ya Wamongolia baada ya Jingis Khan, na maeneo madogo zaidi yalijitokeza yaliyopaswa kukubali ubwana wa Wamongolia.


title: Historia ya Ukraine

text: Kubwa kati ya maeneo yale madogo ulikuwa utemi wa Moscow. Watemi wa Moscow walichukua nafasi ya kwanza kuunganisha Waslavoni wa Mashariki dhidi ya Wamongolia na kupanua utawala wao.


title: Historia ya Ukraine

text: Hivyo kwa muda mrefu Ukraine ilikuwa sehemu ya Dola la Urusi.


title: Historia ya Ukraine

text: Miaka 1918 - 1921 baada ya mwisho wa Vita Kuu ya Kwanza ya Dunia na ya kuporomoka kwa Dola la Urusi nchi ilikuwa na kipindi kifupi cha uhuru na vita vya wenyewe kwa wenyewe.


title: Historia ya Ukraine

text: Miaka 1922 - 1991 Ukraine ilikuwa jamhuri mwanachama wa Umoja wa Kisovyeti.


title: Historia ya Ukraine

text: Jamhuri hii ilikuwa moja ya nchi wanachama walioanzisha Umoja wa Mataifa. Hali halisi haikuwa na madaraka ya pekee kwa sababu ilikuwa chini ya usimamizi wa serikali kuu ya Moscow.


title: Historia ya Ukraine

text: Baada ya kuporomoka kwa Umoja wa Kisovyeti nchi ilijipatia tena uhuru wake kama Jamhuri ya Ukraine, ingawa Russia haijaridhika wala kukubali mipaka. Hivyo mwaka 2014 ilivamia rasi ya Krimea na maeneo mengine ya mashariki. Hadi leo hali ni ya vita.


title: Robert Bunsen

text: Robert Wilhelm Eberhard Bunsen (matamshi ya Kiingereza / bʌnsən /; ila ya Kijerumani: [bʊnzən]; 30 Machi 1811 - 16 Agosti 1899) alikuwa mwanakemia wa Ujerumani.


title: Robert Bunsen

text: Alifanya uchunguzi wa vipimo vya moto, na aligundua cesium (mwaka 1860) na rubidium (mwaka wa 1861) na mwanafizikia Gustav Kirchhoff.


title: Robert Bunsen

text: Bunsen aliendeleza mbinu nyingi za uchambuzi wa gesi, na alifanya kazi mapema katika uwanja wa kemia ya organoarsenic.


title: Robert Bunsen

text: Pamoja na msaidizi wake wa maabara, Peter Desaga, alianzisha kifaa cha Bunsen Burner.


title: Robert Bunsen

text: Robert Bunsen alizaliwa huko Göttingen mwaka 1811.


title: Robert Bunsen

text: Baada ya kuhudhuria shule huko Holzminden, Bunsen aliondoka Göttingen mwaka 1828 na alifundishwa kemia na Friedrich Stromeyer pamoja na mineralojia na Johann Friedrich Ludwig Hausmann na alifundishwa hisabati na Carl Friedrich Gauss.


title: Robert Bunsen

text: Baada ya kupata PhD mwaka 1831.


title: Historia ya Uswisi

text: Historia ya Uswisi inahusu eneo ambalo siku hizi linaunda Jamhuri ya Uswisi.


title: Historia ya Uswisi

text: Shirikisho la Uswisi lilianza mwaka 1300 hivi kutokana na ushindi vitani dhidi ya Austria na Burgundy.


title: Historia ya Uswisi

text: Uhuru wa shirikisho kutoka Dola Takatifu la Kiroma ulitambuliwa rasmi katika Amani ya Westphalia mwaka 1648.


title: Historia ya Uswisi

text: Uswisi imepata umaarufu hasa kutokana na nchi kutoshiriki katika vita kwa zaidi ya miaka 300 ambapo watu wenye utamaduni tofauti na nchi jirani wameshirikiana karne nyingi kwa amani.


title: Historia ya Uswisi

text: Ni nchi iliyotunza demokrasia tangu karne nyingi bila kuwa na vipindi vya udikteta au utawala wa mabavu, tena demokrasia ya moja kwa moja ambako wananchi wa kawaida wana haki ya kutunga au kubadilisha sheria kwa njia ya kura ya maoni ya watu wote.


title: Historia ya Uswisi

text: Hali hiyo imechangia kuifanya nchi yenye benki zenye sifa kote duniani.


title: Wingu la Oort

text: Wingu la Oort (ing. "Oort cloud") ni ukanda wa kudhaniwa angani unaozunguka mfumo wa Jua kwa umbali mkubwa nje ya mzingo wa Pluto pia nje ya ukanda wa Kuiper. Ukanda huu unadhaniwa kuwa na magimba ya barafu na vumbi yaliyo na mwendo wa kuzunguka Jua kwa umbali kuanzia vizio astronomia 50,000 hadi 100,000 au zaidi (sawa na miaka ya nuru 0.8 hadi 1.5). Kuwepo kwa wingu hili hakuthibitishwa kwa hiyo ni bado wingu la kinadharia. Nadharia hii ilitungwa na mwanaastronomia Mholanzi Jan Oort (1900 – 1992) aliyetafuta maelezo kwa asili na njia za nyotamkia zinazotokea katika mfumo wa Jua. Wingu la Oort linatazamiwa kuwa asili ya nyotamkia zenye obiti ndefu, ilhali zile zenye obiti fupi zinatoka katika Ukanda wa Kuiper.


title: Wingu la Oort

text: Kwa hiyo wingu la Oort liko kwenye mpaka wa nje wa mfumo wa Jua letu; linapoishia uko pia mwisho wa athari ya graviti ya Jua letu katika anga baina ya nyota.


title: Wingu la Oort

text: Jan Oort aliunda nadharia kuhusu wingu hili alipotafuta maelezo ya kuwepo kwa nyotamkia zenye obiti ndefu yaani zinazorudi baada ya miaka mingi. Kabla yake walikuwepo wengine waliowaza ya kwamba asili ya nyotamkia iko kwenye mipaka ya nje ya mfumo wa Jua. Oort aliwaza ya kwamba kuna magimba madogo mengi yanayozunguka Jua kwa umbali mkubwa. Kimsingi yapo katika obiti thabiti. Lakini mara kwa mara graviti ama ya nyota jirani -maana wingu linaenea hadi robo au nusu ya umbali kati ya Jua na nyota jirani ya Rijili Kantori (A Centauri)- na pia athari ya graviti ya sayari kubwa ndani ya mfumo wa Jua inaweza kuleta vurugu kwa obiti za magimba kadhaa na hivyo yanaanza kuvutwa na Jua na kuingia katika obiti itakayopita katika sehemu za ndani za mfumo wa Jua. Kama zinakaribia Jua zinapashwa moto, barafu ya miili yao inaanza kuyeyuka na "mkia" wa gesi inayoakisia nuru unaonekana.


title: Wingu la Oort

text: Wingu la Oort inatazamiwa kuwa mabaki ya nje ya wingu lililozunguka Jua letu mwanzoni na kuwa pia asili ya sayari. Ila tu elementi nzito zilikusanyika katika sehemu zilizopo karibu zaidi na Jua na elementi nyepesi zilibaki kwenye sehemu za nje.


title: Wingu la Oort

text: Magimba ya wingu la Oort yanafanywa na vipande vya barafu, vumbi au mwamba vilivyobaki wakati wa kutokea kwa sayari. Vipande hivi vilisukumwa na graviti ya sayari kubwa kama Mshtarii ("Jupiter") au Zohali "(Saturn)" kuelekea mbali zaidi na Jua lakini hazikuondoka katika upeo wa graviti ya Jua. Athari ya nyota jirani ilisababisha vipande hivi kutoka kwenye bapa la ekliptiki ambako sayari na magimba mengine ya mfumo wa Jua letu huzunguka.


title: Jan Oort

text: Jan Hendrik Oort (28 Aprili 1900 - 5 Novemba 1992 ) alikuwa mwanaastronomia kutoka nchini Uholanzi aliyeweka misingi muhimu ya kuelewa galaksi yetu.


title: Jan Oort

text: Alitajwa kuwa mmoja wa wanaastronomia muhimu zaidi wa karne ya 20 . Wingu la Oort, kwenye sehemu za nje za mfumo wa Jua, linatunza jina lake.


title: Jan Oort

text: Oort alisoma kwenye Chuo Kikuu cha Groningen. Tangu mwaka 1924 alifanya kazi kwenye kituo cha nyota mjini Leiden. Tangu mwaka 1945 hadi 1970 alikuwa profesa kwenye Chuo Kikuu cha Leiden pamoja na kuwa mkurugenzi wa kituo cha nyota.


title: Jan Oort

text: Anakumbukwa kwa utafiti wake kuhusu tabia za Njia Nyeupe ambamo aliweza kuthibitisha ya kwamba galaksi yetu inazunguka kwenye mhimili wake.


title: Jan Oort

text: Alionyesha kitovu cha Njia Nyeupe kina umbali wa takriban miakanuru 30,000 kutoka Dunia akakadiria ya kwamba masi ya Njia Nyeupe inalingana na masi ya Jua mara bilioni 100..


title: Jan Oort

text: Alikuwa pia kati ya wataalamu wa kwanza waliotumia wimbiredio kwa kupima nyota.


title: Jan Oort

text: Oort alikadiria kuwepo kwa wingu la magimba madogo yanayozunguka mfumo wa Jua letu kwa umbali mkubwa sana ambalo ni asili ya nyotamkia zenye obiti ndefu. Masi hii inaitwa Wingu la Oort. Halikuweza kuthibitishwa bado lakini linalingana na makadirio yote kuhusu mwendo wa nyotamkia.


title: Jan Oort

text: Kuanzia mwaka 1958 hadi 1961 Oort alikuwa mwenyekiti wa Umoja wa Kimataifa wa Astronomia (UKIA).


title: Gerard Kuiper

text: Gerard Peter Kuiper (Kiholanzi: Gerrit Pieter Kuiper; 7 Desemba 1905 – 23 Desemba 1973) alikuwa mwanaastronomia kutoka nchini Uholanzi aliyeendelea kuishi Marekani.


title: Gerard Kuiper

text:
Kuiper alizaliwa kwenye familia ya fundi cherahani katika kijiji cha Uholanzi ya kaskazini. Tangu 1924 alisoma astronomia kwenye Chuo Kikuu cha Leiden. Jan Oort alikuwa kati ya walimu wake. Baada ya kumaliza shahada ya uzamivu kwa tasnia kuhusu nyota pacha mwaka 1933 akapata nafasi ya kazi kwenye paoneaanga pa Chuo Kikuu cha Kalifornia, Marekani. Baadaye alikuwa profesa kwenye Chuo Kikuu cha Chicago na Chuo Kikuu cha Arizona.
Utafiti wake ulihusu hasa mfumo wa Jua letu. Aliweza kuthibitisha kuwepo kwa dioksidi ya kaboni katika angahewa ya sayari Mirihi "(Mars)". Alitambua pia angahewa za miezi ya sayari kadhaa kama vile kwenye Titan (mwezi wa Mshtarii), Miranda (mwezi wa Uranus) na Nereid (mwezi wa Neptuni).


title: Gerard Kuiper

text: Alitabiri kuwepo kwa ukanda wa asteroidi nje ya obiti ya Neptuni iliyothibitishwa baadaye na kupokea jina la Ukanda wa Kuiper kwa heshima yake.


title: Akwilina Akwilini

text: Akwilina Akwilini Bafta (1 Aprili 1996 - 16 Februari 2018) alikuwa mwanafunzi wa chuo kikuu cha usafirishaji Dar es Salaam (NIT) ambaye alifariki baada ya kupigwa risasi ya kichwa kimakosa na afisa wa polisi aliyekuwa anajaribu kutuliza ghasia za waandamanaji wa kisiasa wa CHADEMA mnamo tarehe 16 Februari Ijumaa, 2018 huko Kinondoni. Tukio hili la kusikitisha limeamsha hisia kali sana katika mitandao ya kijamii nchini Tanzania. Wengi wamelaani kitendo cha askari kutumia risasi za moto kutuliza ghasia za kisiasa. Tena kwa watu ambao hawana silaha yoyote na wanafanya maandamano ya amani bila fujo. Baada ya tukio, kumekuwa na maswali mengi inawezekana vipi risasi iliyopigwa juu, impige mtu upande wa kushoto ubavuni itokee kulia. Baada ya tukio, polisi sita wahojiwa kuhusiana na tukio hilo la kusikitisha. Siku mbili tangu tukio kutokea, Rais wa Tanzania John Joseph Pombe Magufuli amelaani vikali tukio hilo lisilo la kibinadamu dhidi ya mwanafunzi huyo, na kuwataka wale wote waliohusika wafikishwe katika vyombo vya sheria. Baada ya hili kutokea, ukaanza msako wa kumtafuta mchawi aliyesababisha tukio hili, na hatimaye wakaungukia katika upande wa kisiasa. Hasa akina Mbowe na kikosi chake cha CDM kilichoshutumiwa kwa kufanya maandamano haramu yasiyo na kibali. Hata hivyo, viongozi wa juu wa CDM waliripoti polisi, na hatimaye kuachiwa kwa dhamana huku kukiwa na taarifa ya kwamba uchunguzi haujakamilika na wataitwa tena mara tu uchunguzi dhidi yao utakapokuwa tayari.


title: Akwilina Akwilini

text:
Akwilina alizaliwa tarehe 1 Aprili, 1996, katika Kijiji cha Marangu Kitowo, Kata ya Olele, wilayani Rombo, Kilimanjaro. Alipata elimu yake ya msingi katika Shule Kitongoria na kuhitimu 2009. Halafu baadaye sekondari alisomea mkoani Iringa na kuhitimu 2014. Baadaye, alichaguliwa kujiunga na masomo ya kidato cha tano na sita katika Shule ya Sekondari Embauwai, iliyoko Ngorongoro, Arusha. Kutokana na afya yake kumletea shida akiwa mkoani Arusha, ililazimika kuhama mkoa na kwenda kumalizia elimu ya sekondari kidato cha tano na sita tena mkoani Iringa na kumaliza mwaka 2016. Kuanzia Oktoba 2017, alianza masomo yake katika chuo kikuu cha usafirishaji (NIT) hadi umauti unamfika 16 Februaria, 2018. Hapo NIT alikuwa anachukua shahada ya kwanza ugavi na ununuzi.
Siku ya Ijumaa mnamo tarehe 16 Februari, 2018 ni siku ambayo CHADEMA na kikosi chake walikuwa wanafanya maandamano ya amani ya kushinikiza kupewa fomu za viapo. Wakati wa maandamano haya, inasemekana polisi walitokea kwa mbele na kutoa onyo za mdomo na kuwataka waandamanaji kusitisha maandamano ambayo hayajapewa kibali. Onyo hizo ziliambatana na maneno makali yaliyokuwa yakisemwa iwapo waposimama hatua kali zitachukuliwa dhidi ya waandamanaji.
Punde si punde, makabiliano kati ya jeshi la polisi na wafuasi wa chama cha Chadema, yakaanza na kwa maelezo ya jeshi la polisi wanasema walipiga risasi juu ili kutawanyisha waandamanaji na kwa bahati mbaya sana risasi imerudi chini na kumpiga upande wa kushoto Bi. Akwilina Akwilini. Mwanafunzi huyo wa chuo cha usafirishaji Tanzania NIT ambaye baada ya tukio jina lake na picha vilisambazwa katika mitando ya kijamii alipigwa risasi akiwa ndani ya basi au maarufu kama daladala jijini Dar es salaam siku ya Ijumaa majira ya jioni, ikiwa siku moja kabla ya uchaguzi mdogo wa eneo ubunge la kinondoni kufanyika.


title: Akwilina Akwilini

text:
Kulingana na mashuhudia, wanasema kuwa maafisa wa polisi walitumia vitoa machozi na risasi katika harakati za kuwatawanya mamia ya wafuasi wa chama cha Chadema waliokuwa wakiandamana hadi afisi za tume ya uchaguzi. Katika mbilinge hilo, baadhi ya wanachama wa CDM walikamatwa. Baada ya taarifa kuenea, shirika la habari la BBC walienda kuzungumza na mkuu wa chuo cha NIT Prof. Zacharia Mganilwa alithibitisha kuwa mwanafunzi wao wa shahada ya Manunuzi na Ugavi Akwilina Akwilini alifariki dunia siku ya Ijumaa. Mganilwa alisema kuwa mwili wa msichana huyo ulikuwa na jeraha la risasi kichwani.
Baada ya masiku kupita na ndugu wa familia kutaka kujua chanzo cha umauti wa binti yao, ripoti ikaja amepigwa na ncha kali. Majibu ambayo wengi hawakuyapenda. Baada ya joto kuwa kubwa mtandaoni wakihoji uhalali wa majibu mepesi kwa maswali mazito, ndipo jibu lilipotoka ya kwamba chanzo ni risasi iliyopigwa hewani na kupoteza mwelekeo. Taarifa za awali zilikuwa zinasema ya kwamba suala la uchunguzi litachukua takribani siku 14, ndipo walipoazimia kuchukua mwili wa marehemu kwa ajili ya maandalizi ya maziko huku wakisubiri ripoti ya mwisho. Baada ya majadiliano ya ndani ya familia, walikuja na bajeti ya shilingi za Kitanzania milioni themanini lakhi moja na elfu hamsini (80,150,000). Bajeti hii ilizua taharuki kubwa mno mtandaoni. Wengine waliona kama usanii, wengine kufa kufaana, na wengine waliona kama vile kufanya mtaji suala la kuzika.
Mchanganuo wa bajeti wa bajeti hiyo ya familia unaonesha kuwa jeneza ni Sh milioni 1.5, malipo hospitali Sh 200,000, gari ya kusafirisha mwili Sh milioni 3, magari ya kusafirisha wafiwa makubwa matano Sh milioni 20, chakula njiani Sh milioni 3, chakula kwenye msiba Mbezi kwa siku tatu Sh milioni 10, viti 200 Sh 400,000. Turubai kwa siku tatu ni Sh 600,000, mwongoza shughuli Sh 400,000, picha Sh milioni 1 na maji ya kutumia nyumbani Sh 50,000. Kwa pande wa Rombo, Kilimanjaro, chakula kwa siku tano ni Sh milioni 30, muziki na mwongoza shughuli Sh 200,000, turubai Sh milioni 1, viti Sh 400,000, kinywaji cha mabora Sh 100,000, kaburi la kisasa Sh milioni 3, maua na mataji Sh milioni 1, mapambo Sh 500,000 na dharura na tahadhari Sh milioni 2. Awali, ilionekana kama kuna mgomo baridi kutoka serikalini kuhusu kugharamia mazishi hayo kwa bajeti iliyotajwa, lakini baada ya muda kadhaa serikali iliridhia lakini kwa masharti ya kugharamia yenyewe mazishi na si kutoa fedha taslimu. Baada ya mivutano mingi, hatimaye hatua ya maziko ya Akwilina yalianza Dar es Salaam katika viwanja vya chuo NIT tarehe 22 Februari 2018 kumuaga kwa watu wa DAR, halafu tarehe 23 Februari safari ya kwenda Rombo kwa maziko.


title: Akwilina Akwilini

text: [[Jamii:Watu wa Tanzania]]


title: Historia ya Jamhuri ya Masedonia

text: Historia ya Jamhuri ya Masedonia inahusu eneo ambalo siku hizi linaunda Jamhuri ya Masedonia.


title: Historia ya Jamhuri ya Masedonia

text: Katika karne za kabla ya Kristo Masedonia ilikuwa eneo la kaskazini la Ugiriki. Wakazi wake wanaaminiwa walisema lahaja za Kigiriki, lakini mara nyingi hawakutambuliwa na Wagiriki wenyewe kama wenzao, jinsi tunavyojua kutoka waandishi wa Ugiriki wa Kale.


title: Historia ya Jamhuri ya Masedonia

text: Mnamo 500 KK kulikuwako ufalme ulioitwa Masedonia ambao ulihesabiwa kama sehemu ya utamaduni wa Ugiriki wa kale na wafalme waliruhusiwa kwenye michezo ya Olimpiki ya madola ya Wagiriki.


title: Historia ya Jamhuri ya Masedonia

text: Pamoja na sehemu nyingi za Ugiriki ufalme huo ulipaswa kukubali ubwana wa Milki ya Uajemi, lakini mfalme Filipo II wa Masedonia alifaulu, kuanzia mnamo mwaka 360 KK, kurudisha uhuru wa ufalme akaendelea kuifanya Masedonia kuwa dola kiongozi kati ya madola madogo ya Ugiriki.


title: Historia ya Jamhuri ya Masedonia

text: Mwanawe Aleksanda Mkuu aliimarisha utawala wake juu ya Wagiriki wengine na kushambulia Milki ya Uajemi na hatimaye kuivamia na kuishinda kwa jeshi kutoka sehemu zote za Ugiriki.


title: Historia ya Jamhuri ya Masedonia

text: Mnamo mwaka 325 KK mfalme wa Masedonia alitawala nchi zote kuanzia Ugiriki hadi Misri, Syria, Uajemi, mipaka ya Uhindi na Asia ya Kati.


title: Historia ya Jamhuri ya Masedonia

text: Baada ya kifo cha Aleksanda mnamo 323 KK milki yake iligawiwa, na Masedonia ilikuwa tena ufalme wa pekee.


title: Historia ya Jamhuri ya Masedonia

text: Ikaendelea kwa kujitegema hadi uenezi wa Dola la Roma ambapo ikawa jimbo la Kiroma tangu mwaka 147 KK.


title: Historia ya Jamhuri ya Masedonia

text: Baadaye ufalme wa awali uligawiwa katika majimbo mbalimbali. Wakazi walibadilika polepole kutokana na uhamiaji ndani ya Dola la Roma.


title: Historia ya Jamhuri ya Masedonia

text: Tangu karne ya 6 BK makabila ya Waslavi yalifika katika sehemu zilizowahi kuitwa Masedonia zamani. Sehemu kubwa ya eneo ilikuwa chini ya milki ya Wabulgaria, halafu, tangu 1018 sehemu ya jimbo la Bulgaria katika Milki ya Bizanti.


title: Historia ya Jamhuri ya Masedonia

text: Mnamo 1392 Waturuki Waosmani walianza kuvamia Masedonia iliyoendelea kukaa chini ya Milki ya Osmani hadi mwaka 1912.


title: Historia ya Jamhuri ya Masedonia

text: Sehemu kubwa ya Masedonia ya Kale leo hii iko ndani ya Ugiriki na pia Bulgaria. Leo hii wakazi wengi wa Masedonia ya kihistoria nje ya Ugiriki wanatumia lugha za Kislavoni wakati ndani ya Masedonia ya Kigiriki wanatumia lugha ya Kigiriki.


title: Historia ya Jamhuri ya Masedonia

text: Jamhuri ya leo ina tabia ya pekee kwa sababu ilikuwa jimbo la kujitawala la Yugoslavia hadi 1991. Wanaolikalia ni hasa Waslavi wanaozungumzwa lugha iliyo karibu na Kibulgaria na pia Kiserbia. Si rahisi kujua watu wa sehemu hizi walianza lini kujisikia watu wa pekee na tofauti na majirani yaom hasa Wabulgaria. Inaonekana hii ilitokea hasa wakati wa karne ya 20. Kwa vyovyote, baada ya mwisho wa shirikisho la Yugoslavia, Masedonia nayo ilitafuta uhuru wake.


title: Historia ya Jamhuri ya Masedonia

text: Mwanzoni palikuwa na matatizo kuhusu jina, kwa sababu ya upinzani wa Bulgaria na Ugiriki zinazodai kuwa "Masedonia" ni sehemu ya urithi wao wa kitaifa. Hivyo, kwa muda nchi ilijulikana rasmi kama "Masedonia iliyokuwa jamhuri ya Yugoslavia" lakini yenyewe iliamua kujiita "Jamhuri ya Masedonia" tu.


title: Ricardo Quaresma

text: Ricardo Andrade Quaresma Bernardo ni mchezaji mtaalamu wa mpira wa miguu wa Ureno ambaye anacheza kama winga kwa klabu ya Kituruki Beşiktaş na timu ya taifa ya Ureno.


title: Ogu

text: Ogu ni jina la mfalme wa Waamori aliyetawala sehemu za Bashani. Ogu anatajwa katika Biblia kwenye vitabu vya Hesabu 21 na Kumbukumbu la Torati 3, kwa kifupi pia katika Zaburi 135:11 na 136:20. Inawezekana ya kwamba kutajwa kwa "Mwamori" katika Amosi 2:9 ni pia kuhusu Ogu.


title: Ogu

text: Katika vitabu vya Hesabu na Kumbukumbu la Torati anaonyeshwa kama mfalme ambaye aliyekataa ombi la Wanaisraeli la kupita katika nchi yake wakitokea Misri na kuelekea Kanaani. Ogu alikataa akakusanya jeshi lake na kuwashambulia Wanaisraeli. Karibu na mji wa Ederei (leo: Dar'a nchini Syria) alishindwa. Wanaisraeli waliteka nchi yake ikawa makazi ya kabila la Manase.


title: Ogu

text: Ogu anakumbukwa katika masimulizi ya Biblia kama jitu akiwa na kitanda chenye urefu wa mikono yaani dhiraa 10, sawa na mita 4-5.


title: Ogu

text: Katika masimulizi ya Wayahudi sifa hiyo iliendelea kuongezeka; katika Kitabu cha Amosi 2,9 anatajwa (bila kusema jina) kama "Mwamori" "nalimwangamiza Mwamori mbele yao, ambaye urefu wake ulikuwa kama urefu wa mierezi, tena alikuwa na nguvu kama mialoni".


title: Ogu

text: Wataalamu Wayahudi wa baadaye waliona ya kwamba vipimo vya Kumb. 3 kuhusu kitanda chake chenye urefu wa mikono yaani dhiraa 10, sawa na mita 4-5, vilihusu mkono wa hilo jitu lenyewe, hivyo walimwona mkubwa zaidi tena.


title: Ogu

text: Kwenye kitabu Berakhot cha Talmudi Ogu anasimuliwa ya kwamba aliweza kuinua mlima aliotaka kurusha dhidi ya Wanaisraeli, lakini Mungu alimzuia. Katika kitabu cha Nidah katika Talmudi Ogu anasemekana ni mtu aliyeishi kabla ya gharika kuu ya Nuhu akiwa ni mmoja wa wale ambao walitunzwa.


title: Ogu

text: Kwa jumla habari haba zilizohifadhiwa juu ya Ogu ziko ndani ya Biblia. Nje yake jina la Ogu linaonekana kwenye kigae cha mwandiko wa kikabari kutoka mji wa Biblos.


title: Ogu

text: Masimulizi ya Kiyahudi yalipokewa na Waislamu na kubadilishwa tena. Hapa anajulikana kwa Kiarabu kama ‘Uj bin Unuq / ‘Anaq عوج بن عنق. Ushahidi uko kwa Al Tabari aliyeandika ya kwamba maiti ya Udj ilikuwa kama daraja juu ya mto Naili, pia wengine.


title: Ogu

text: Kutoka mapokeo hayo ya Kiislamu jina lilifika pia katika hekaya za Waswahili kwa umbo la Unju bin Unuq.


title: Masaki (Dar es Salaam)

text: Masaki ni sehemu iliyopo Dar es Salaam katika wilaya ya Kinondoni.


title: Masaki (Dar es Salaam)

text: Masaki kuna upepo mzuri kwa sababu sehemu hii ipo karibu na bahari, makazi yake yapo katika mpangilio wa mistari iliyonyoka, hivyo kufanya wakazi wa eneo hili kupata huduma mbalimbali kwa urahisi.


title: Masaki (Dar es Salaam)

text: Watu wengi wanaoishi Masaki wana uchumi mzuri, wengi wao wamejiajiri na hivyo huwa na kipato kikubwa na kuboresha hali za maisha yao.


title: Masaki (Dar es Salaam)

text: Wageni wengi kutoka mataifa mbalimbali wanapofika Dar es Salaam hupenda kuishi Masaki kwa sababu ya mazingira safi na upepo mzuri wa bahari.


title: Filipo II wa Masedonia

text: Filipo II wa Masedonia (kwa Kigiriki: Φίλιππος Β΄ ὁ Μακεδών, "Phílippos II ho Makedṓn"; 382 KK – 336 KK) alikuwa mfalme wa Masedonia katika Ugiriki wa Kale kuanzia mwaka 359 KK hadi alipouawa.


title: Filipo II wa Masedonia

text: Mnamo 500 KK kulikuwako ufalme ulioitwa Masedonia ambao ulihesabiwa kama sehemu ya utamaduni wa Ugiriki wa kale na wafalme waliruhusiwa kwenye michezo ya Olimpiki ya madola ya Wagiriki.


title: Filipo II wa Masedonia

text: Pamoja na sehemu nyingi za Ugiriki ufalme huo ulipaswa kukubali ubwana wa Milki ya Uajemi, lakini Filipo alifaulu kuurudisha uhuru akaendelea kuifanya Masedonia kuwa dola kiongozi kati ya madola madogo ya Ugiriki.


title: Filipo II wa Masedonia

text: Mwanawe Aleksanda Mkuu aliimarisha utawala wake juu ya Wagiriki wengine na kushambulia Milki ya Uajemi na hatimaye kuivamia na kuishinda kwa jeshi kutoka sehemu zote za Ugiriki.


title: Gustav Kirchhoff

text: Gustav Robert Kirchhoff (12 Machi 1824 - 17 Oktoba 1887) alikuwa mwanafizikia wa Ujerumani aliyechangia kuelewa kwa msingi wa nyaya za umeme na spectroscopy. Tuzo ya Bunsen-Kirchhoff kwa spectroscopy walipewa yeye na mwenzake Robert Bunsen.


title: Gustav Kirchhoff

text: Gustav Kirchhoff alizaliwa huko Königsberg, Prussia mwaka 1824. Ni mtoto wa Friedrich Kirchhoff, mwanasheria, na Johanna Henriette Wittke. Familia yake walikuwa Walutheri katika Kanisa la Kiinjili la Prussia.


title: Gustav Kirchhoff

text: Alihitimu Chuo Kikuu cha Albertus Königsberg mwaka 1847 ambapo alihudhuria semina ya mahesabu ya kimwili inayoongozwa na Carl Gustav Jacob Jacobi, Franz Ernst Neumann na Friedrich Julius Richelot.


title: Gustav Kirchhoff

text: Katika mwaka huohuo, alihamia Berlin, ambako alikaa mpaka alipopata kuwa "Profesa" huko Breslau.


title: Gustav Kirchhoff

text: Mwaka 1857 alifunga ndoa na Clara Richelot, binti wa profesa wake Richelot. Wanandoa hawa walikuwa na watoto watano. Clara alikufa mwaka 1869. Alifunga ndoa kwa mara ya pili na Luise Brömmel mwaka 1872.


title: Gustav Kirchhoff

text: Kirchhoff ilianzisha sheria zake za mzunguko wa umeme, ambazo sasa zinajulikana katika uhandisi wa umeme, mwaka 1845, wakati bado ni mwanafunzi. Alikamilisha utafiti huu kama zoezi la semina; baadaye akawa daktari.


title: Gustav Kirchhoff

text: Mnamo mwaka 1857, alisema kwamba "ishara ya umeme katika waya isiyopinga bila usafiri inasafiri kwenye waya kwa kasi ya mwanga". Alipendekeza sheria yake ya mionzi ya joto katika 1859, na kutoa ushahidi mwaka 1861.


title: Gustav Kirchhoff

text: Aliitwa katika Chuo Kikuu cha Heidelberg mnamo mwaka 1854, ambako alishirikiana na kazi ya spectroscopic na Robert Bunsen. Kwa pamoja Kirchhoff na Bunsen waligundua cesiamu na rubidium mwaka wa 1861.


title: Ukukwi-miti

text: Kukwi-miti ni spishi za nyoka za jenasi "Hapsidophrys" na "Rhamnophis" katika familia Colubridae.


title: Ukukwi-miti

text: Nyoka hawa ni warefu kiasi: kwa wastani sm 70-100 na kipeo cha m 1.1-1.3 kulingana na spishi. Wanafanana na kukwi lakini magamba ya mgongo ya spishi za "Hapsidophrys" yana miinuko na macho ya spishi za "Rhamnophis" ni makubwa zaidi. Magamba ya tumbo ya spishi zote yana miinuko pia inayosaidia nyoka hawa kupanda juu ya miti. Rangi yao ni kijani mara nyingi pamoja na madoa au mistari myeusi.


title: Ukukwi-miti

text: Kukwi-miti huishi mitini ambapo huwinda mijusi na vyura.


title: Ukukwi-miti

text: Kukwi-miti hawana sumu na hawang'ati kwa kawaida. Hutegemea rangi yao kama majificho (au kamafleji) na wakitishwa hujaribu kutoroka. Shingo ya spishi za "Rhamnophis" inafura wakitegwa.


title: Waamori

text: Waamori (kwa Kisumeri 𒈥𒌅 "MAR.TU"; kwa Kiakadi "Tidnum" au "Amurrūm"; kwa Kimisri "Amar"; kwa Kiebrania אמורי "ʼĔmōrī"; kwa Kigiriki Ἀμορραῖοι) walikuwa watu wa jamii ya Wasemiti kutoka Syria walioenea pia katika maeneo makubwa ya Mesopotamia kusini kuanzia karne ya 21 KK hadi mwisho wa karne ya 17 KK, wakianzisha idadi kadhaa ya miji-dola muhimu, hasa Babuloni.


title: Waamori

text: Kisha kufukuzwa kutoka Mesopotamia, huko Syria walitawaliwa kwanza na Wahiti, halafu na Waashuru (tangu 1365).


title: Waamori

text: Baada ya 1200 KK hawaonekani tena: inaonekana walimezwa na Wasemiti wengine, ambao kati yao walijitokea hasa Waaramu.


title: Waamori

text: Huko Syria na kandokando:


title: Waamori

text: Huko Mesopotamia:


title: Waamori

text: Katika Biblia Waamori ni wakazi wa milima ya Kaanani, ambao kadiri ya kitabu cha Mwanzo 10:16 wametokana na Kanaan, mwana wa Hamu na mjukuu wa Nuhu. Wanaonekana kama sehemu ya Wakaanani.


title: Waamori

text: Wanatajwa kama watu warefu sana kama "mierezi" (Am 2:9) . Mfalme wao Ogu anatajwa kama jitu la mwisho (Kumb 3:11).


title: Waaramu

text: Waaramu (ܐܪ̈ܡܝܐ, ʼaramáyé), ni watu wa jamii ya Wasemiti wa kaskazini ambao wanatumia Kiaramu.


title: Waaramu

text: Mwishoni mwa kipindi cha shaba (karne ya 11 hadi karne ya 8 KK) waliunda shirikisho la makabila kutoka Syria ya leo.


title: Waaramu

text: Bila kuungana kabisa, walianzisha falme kadhaa kote katika Mashariki ya Kati na kuteka sehemu kubwa ya Mesopotamia.


title: Waaramu

text: Katika karne nne za kwanza BK walipokea Ukristo kwa namna maalumu yaliyojitokeza hasa katika shemasi Efrem Mshamu.


title: Waaramu

text: Baada ya maeneo yao kutekwa na Waarabu Waislamu (karne ya 7) walizidiwa na kupotewa taratibu na lugha na desturi zao. Hata hivyo baadhi wapo hadi leo


title: Historia ya Albania

text: Historia ya Albania inahusu eneo ambalo siku hizi linaunda Jamhuri ya Albania.


title: Historia ya Albania

text: Albania ilikaliwa na makabila mbalimbali ya Wailiriko, Wathraki na ya Wagiriki.


title: Historia ya Albania

text: Katika karne ya 3 KK eneo lilitekwa na Dola la Roma na kufanywa sehemu ya majimbo ya Dalmatia, Masedonia na Iliriko.


title: Historia ya Albania

text: Mwaka 1190 ndani ya Dola la Roma Mashariki ulitokea ufalme mdogo wa Arbër kwa juhudi za archon Progon huko Krujë.


title: Historia ya Albania

text: Mwishoni mwa karne ya 13 Charles wa Anjou aliwanyang'anya Wabizanti eneo hilo na kuanzisha Ufalme wa Albania kutoka Durrës hadi Butrint.


title: Historia ya Albania

text: Katikati ya karne ya 15 nchi ilitekwa na Waosmani.


title: Historia ya Albania

text: Albania ya sasa ilitokea mwaka 1912, baada ya Waosmani kushindwa katika vita vya Balkani.


title: Historia ya Albania

text: Ufalme wa Albania ulitekwa na Italia ya Benito Mussolini mwaka 1939 hadi 1943, ulipowekwa na Ujerumani wa Adolf Hitler chini yake.


title: Historia ya Albania

text:
Baada ya nchi hizo mbili kushindwa vitani, nchi ikaongozwa na Enver Hoxha ikijitenga zaidi na zaidi na dunia nzima.
Kati ya miaka 1945 na 1990 ilipotawaliwa na chama cha Kikomunisti Albania ilitangaza kuwa nchi ya kwanza ya kiatheisti na kupiga marufuku kila aina ya dini.


title: Historia ya Albania

text: Kutokana na mapinduzi ya mwaka 1991 Jamhuri ya Kisoshalisti iliiachia nafasi jamhuri ya nne.


title: Historia ya Albania

text: Kwa sasa Albania ni kati ya nchi maskini zaidi za Ulaya na wananchi wengi wamehama.


title: Historia ya Kupro

text: Historia ya Kupro inahusu eneo ambalo siku hizi linaunda Jamhuri ya Kupro.


title: Historia ya Kupro

text: Watu waliishi kisiwani huko walau kuanzia milenia ya 10 KK.


title: Historia ya Kupro

text: Zamani za Kale kisiwa kilikuwa chanzo cha shaba nyingi iliyopatikana katika eneo la Mediteranea ya mashariki. Jina la kikemia la shaba "kupri" linatokana na jina la kisiwa.


title: Historia ya Kupro

text: Kisiwa kinazungumziwa na Biblia ya Kikristo, kwa namna ya pekee kuhusiana na umisionari wa Mtume Barnaba na wenzie Mtume Paulo na Marko Mwinjili kisiwani huko.


title: Historia ya Kupro

text: Kuanzia mwaka 649 Kupro ilishambuliwa na pengine kutawaliwa na Waarabu walioua wakazi wengi na kubomoa makanisa na miji mizima.


title: Historia ya Kupro

text: Baada ya Wakristo kujirudishia kisiwa hicho muhimu, Waturuki Waosmani walikiteka mwaka 1570 na kuingiza Uislamu bila kufaulu kufuta dini ya wenyeji.


title: Historia ya Kupro

text: Mwaka 1878 Uingereza ulianza kutawala Kupro bila kuitenga rasmi na Dola la Waosmani hadi mwaka 1914.


title: Historia ya Kupro

text:
Tarehe 16 Agosti 1960 Kupro ilijipatia uhuru ingawa kulikuwa na utata kati ya kubaki peke yake, kuungana na Ugiriki au kugawiwa kati ya
kaskazini (Waturuki) na kusini (Wagiriki).


title: Historia ya Kupro

text: Tangu vita vya Kupro, 1974 kisiwa kimegawiwa, huku maeneo ya kaskazini yakiwa yanatawaliwa na Jamhuri ya Kituruki ya Cyprus ya Kaskazini isiyotambulika kimataifa.


title: Historia ya Kupro

text: Pamoja na hayo, Kupro imefaulu kujiunga na Umoja wa Ulaya tarehe 1 Mei 2004.


title: Historia ya Ubelgiji

text: Historia ya Ubelgiji inahusu eneo ambalo siku hizi linaunda Ufalme wa Ubelgiji.


title: Historia ya Ubelgiji

text: Jina la "Belgii" lilikuwa jina la wakazi wa kale wa kaskazini mwa Gallia, na Gallia Belgica ilikuwa jimbo la Dola la Roma.


title: Historia ya Ubelgiji

text: Wakati wa Zama za Kati maeneo yake yalikuwa chini ya Dola Takatifu la Kiroma na tangu mwaka 1477 yalitawaliwa na nasaba ya Habsburg. Watawala hao walikuwa Wakatoliki, hivyo walizuia uenezaji wa Matengenezo ya Kiprotestanti.


title: Historia ya Ubelgiji

text: Hata hivyo mikoa ya kaskazini ilifaulu kwa njia ya vita kujipatia uhuru na kuanzisha Jamhuri ya Nchi za Chini (Uholanzi) tangu mwaka 1648. Mikoa iliyoendelea kuwa Ubelgiji ya baadaye ilibaki chini ya Habsburg hadi Mapinduzi ya Kifaransa na utawala wa Napoleon aliyeiingiza katika Ufaransa.


title: Historia ya Ubelgiji

text: Baada ya Mkutano wa Vienna wa mwaka 1815 Ubelgiji iliunganishwa pamoja na Uholanzi kuwa sehemu ya Ufalme wa Muungano wa Nchi za Chini na hapo ilikuwa sehemu ya kusini ya ufalme huo. Tofauti na sehemu za kaskazini, zilizokuwa na Waprotestanti wengi, mikoa ya Ubelgiji ilikaliwa na Wakatoliki. Tena, wenyeji wa mikoa ya kusini kabisa waliongea Kifaransa, na pia katika sehemu nyingine, ambako watu waliongea Kiholanzi, lugha ya Kifaransa ilikuwa lugha iliyopendwa na tabaka za juu na wasomi.


title: Historia ya Ubelgiji

text: Tofauti hizi za kiutamaduni zilichangia hisia ya kubaguliwa kati ya watu wa kusini na katika mapinduzi ya 1830 mikoa ya kusini ilijitenga na Ufalme wa Muungano wa Nchi za Chini na kuanzisha ufalme mpya wa Ubelgiji.


title: Historia ya Ufalme wa Muungano

text: Historia ya Ufalme wa Muungano inahusu eneo ambalo siku hizi linaunda Ufalme wa Muungano.


title: Historia ya Ufalme wa Muungano

text: Milki kubwa kwenye kisiwa cha Britania ilikuwa Uingereza.


title: Historia ya Ufalme wa Muungano

text: Tangu mwaka 1284 Welisi ilitawaliwa na Uingereza na katika Hati ya Muungano (Act of Union) ya mwaka 1536 ilikuwa sehemu ya Milki ya Uingereza.


title: Historia ya Ufalme wa Muungano

text: Hati ya Muungano ya mwaka 1707 iliunganisha milki mbili za Uingereza na Uskoti kuwa Milki ya Britania Kuu. Nchi zote mbili zilikuwa chini ya mfalme mmoja tangu mwaka 1603. Tangu wakati uleule Ufalme wa Eire (Ireland) ilitawaliwa na Uingereza pia.


title: Historia ya Ufalme wa Muungano

text: Sheria ya mwaka 1800 iliunganisha Ufalme wa Britania Kuu na Ufalme wa Eire na hivyo kuunda Ufalme wa Muungano (United Kingdom of Great Britan and Ireland).


title: Historia ya Ufalme wa Muungano

text: Baada ya Vita vya uhuru vya Eire bunge la London kwa sheria ya mwaka 1920 (Government of Ireland Act 1920) liligawa Ireland katika sehemu mbili za Northern Ireland na Southern Ireland.


title: Historia ya Ufalme wa Muungano

text: Wabunge waliochaguliwa katika Ireland ya Kusini walijitangaza kuwa bunge la Eire na kwa mapatano ya mwaka 1922 uhuru wa Eire ulitambuliwa. Nchi mpya ilijiita tangu 1937 "Jamhuri ya Eire" na kuendelea kama nchi ya pekee. Mikoa ya Northern Ireland iliendelea kuwa sehemu za Ufalme wa Muungano.


title: Historia ya Ufalme wa Muungano

text: Mwaka 1999 Uskoti, Welisi na Northern Ireland zilirudishwa mabunge yao ya pekee.


title: Historia ya Ufalme wa Muungano

text: Uskoti ulikuwa na harakati pana ya kuondoka katika Ufalme wa Muungano lakini katika kura ya watu wa Uskoti ya mwaka 2014 asilimia 55 waliamua kubaki.


title: Historia ya Ufalme wa Muungano

text: Kumbe kura ya wananchi wa Ufalme mzima ya mwaka 2016 iliamua kuondoka katika Umoja wa Ulaya kwa asilimia 51.9.


title: Historia ya Uholanzi

text: Historia ya Uholanzi inahusu eneo ambalo siku hizi linaunda Ufalme wa Uholanzi.


title: Historia ya Uholanzi

text: Kisha kutekwa na Julius Caesar katika karne ya 1 KK, kusini mwa nchi ikawa mpaka wa kaskazini wa Dola la Roma hadi lilipokoma (karne ya 5).


title: Historia ya Uholanzi

text: Baadaye nchi ilivamiwa na makabila mbalimbali ya Wagermanik: Wasaksoni, Wabatavi, Wafrisi na Wafaranki.


title: Historia ya Uholanzi

text: Katika karne ya 8 nchi ilikuwa sehemu ya dola la Karolo Mkuu, na katika karne ya 10 ya Dola Takatifu la Kiroma.


title: Historia ya Uholanzi

text: Baadaye mfumo wa ukabaila ulitawala nchi sehemu sehemu.


title: Historia ya Uholanzi

text: Katika karne ya 16 nchi ilikuwa chini ya familia ya makaisari (Absburg), lakini ilipokea Matengezo ya Kiprotestanti kinyume cha matakwa ya kaisari Karolo V.


title: Historia ya Uholanzi

text: Mwanae Filipo II wa Hispania alipomrithi hakukubali jambo hilo na kusababisha uasi ulioenea kote (1566-1581) hadi wilaya saba zilipounda jamhuri iliyotambuliwa na Hispania mwaka 1648 tu, katika amani ya Westfalia.


title: Historia ya Uholanzi

text: Karne ya 17 ndipo nchi ilipofikia kilele cha ustawi wake, ikiwa na makoloni mengi huko India, Indonesia, Afrika na Amerika, pamoja na biashara kubwa ya kimataifa duniani kote.


title: Historia ya Uholanzi

text: Karne iliyofuata Uingereza ulishika nafasi hiyo ya Uholanzi.